17/04/2009 6:55 μμ.\nΙδού ο κατάλογος με τις μίζες, από λογαριασμό... ντελίβερι\nΛογαριασμός delivery ήταν τελικά ο 0230/480.028 στην ελβετική UBS της Ζυρίχης που τροφοδοτούνταν με εκατομμύρια ευρώ από τα μαύρα ταμεία της Siemens.\nΑπό τον λογαριασμό αυτό που διατηρούνταν από το 1993 μέχρι και το 2003 στο όνομα της Αντωνίας Μάρκου αλλά τον διαφέντευε ο πρώην γενικός διευθυντής της Siemens, Ηλίας Γεωργίου, πέρασαν περισσότερα από δέκα εκατομμύρια γερμανικά μάρκα. Αυτά διανεμήθηκαν σε επώνυμους και ανώνυμους, κρυφά, δίχως αιτιολογία, ενώ μεγάλα ποσά χρησιμοποιήθηκαν και κατά την περίοδο του χρηματιστηριακού ντελίριο του '99 από «παίκτες», όπως ο γνωστός Τρύφωνας Αποστολόπουλος.\n70.000 μάρκα στον κ. καθηγητή\nΟ πολυσχιδής κ. Γεωργίου με τα «μαύρα χρήματα» της Siemens και με καμουφλάζ το όνομα της Αντωνίας Μάρκου, εμφανίζεται να στέλνει δύο εμβάσματα ακόμα και στον διακεκριμένο ποινικολόγο καθηγητή Ιωάννη Γιαννίδη. Τα εμβάσματα αυτά 70.000 συνολικά μάρκων έχουν σταλεί τον Νοέμβριο του 1995 και τον Μάιο του 1998 σε λογαριασμό του κ. Γιαννίδη στην Deutsche Bank Μονάχου (παράρτημα πανεπιστημίου), δίχως να αναφέρεται ο σκοπός.\nΠάνω από 10 εκατ. μάρκα πέρασαν τη δεκαετία 1993-2003 από τον λογαριασμό που διαφέντευε ο πρώην γεν. διευθυντής της Ζίμενς-Ελλάς, Ηλίας Γεωργίου\nΔηλαδή, αν πρόκειται για δικηγορική αμοιβή και για υπηρεσίες που προσεφέρθησαν στον κ. Γεωργίου, δεδομένου ότι ο κ. Γιαννίδης ήταν νομικός σύμβουλος της Siemens και μέχρι πρότινος συνήγορος του Μιχ. Χριστοφοράκου από την υπεράσπιση του οποίου φέρεται να έχει αποσυρθεί. Από τον ίδιο λογαριασμό σημαντικά ποσά έχουν αποσταλεί σε μέλη της οικογένειας Γεωργίου (πρόκειται για χρήματα που η Siemens στέλνει με εμβάσματα), ενώ αποδέκτης δύο εμβασμάτων είναι και ο Franz ο οποίος το 1995 και το 1997 έλαβε συνολικά 163.000 μάρκα.\nΠακτωλό χρημάτων λαμβάνουν οι εταιρείες Plexus και VEGA που έχουν εμφανιστεί κατ' επανάληψιν σε δικόγραφα υποθέσεων που σχετίζονται με μετοχές - φούσκα αλλά και με συναλλαγές σχετικές με το παραδικαστικό κύκλωμα. Διόλου ευκαταφρόνητα είναι και τα ποσά που εμβάζονται στις εταιρείες Caligyla και Onyx που έχουν έδρα ίδια με τις δύο προαναφερθείσες. Φωτιά παίρνουν οι τράπεζες όταν κυοφορούνται οι προγραμματικές συμφωνίες του ΟΤΕ το 1997,τα εμβάσματα πληθαίνουν το 1998 ενώ τη χρονιά του χρηματιστηρίου το ύψος των εμβασμάτων σπάει κάθε ρεκόρ.\n200.000 μάρκα στον «Α. Ρόκος»\nΤο έμβασμα των 200.000 μάρκων στον «Α. Ρόκος» επιβεβαιώνεται από την κίνηση του λογαριασμού στη UBS, ενώ την ίδια ημέρα επ' ονόματι κάποιου Παντελεήμονα Καρακώστα εμβάζεται αντίστοιχο ποσό στην Credit Suisse Ζυρίχης. Ο Τρύφων Αποστολόπουλος τον Μάρτιο του 1999 λαμβάνει έμβασμα 245.000 μάρκων στον λογαριασμό του στην Ιονική, ενώ αξιοσέβαστα ποσά λαμβάνουν με επώνυμα εμβάσματα πολλά πρόσωπα των οποίων ο ρόλος με τις συμβάσεις του ΟΤΕ ή οι σχέσεις τους με τον Ηλ. Γεωργίου δεν έχουν ακόμα διευκρινιστεί. Στον πίνακα των αποδεκτών του χρήματος της Siemens που διαχειρίζεται ο Ηλ. Γιεωργίου περιλαμβάνεται και Ιδρυμα που δεν κατονομάζεται το οποίο τον Μάιο του 1995 λαμβάνει έμβασμα σε τράπεζα της Γερμανίας.\nΠιθανολογείται ότι στους αποδέκτες χρήματος περιλαμβάνονται παρένθετα πρόσωπα που σχετίζονται με πολιτικούς, ενώ κάποιοι συναλλασσόμενοι δεν έχουν την παραμικρή γνώση και σχέση με το υπόβαθρο του λογαριασμού.\nΜέχρι στιγμής δεν έχει γίνει γνωστό αν ο ανακριτής που κατέχει αυτό το υλικό από τον περασμένο Ιούλιο έχει καλέσει για διευκρινίσεις τουλάχιστον τους αποδέκτες μεγαλών χρηματικών ποσών.\nαπό ciaoant1 17/04/2009 6:55 μμ.\nΗ ΚΑΤΑΘΕΣΗ ΖΙΚΑΤΣΕΚ ΓΙΑ ΤΟ ΠΟΛΙΤΙΚΟ ΧΡΗΜΑ, ΤΙΣ ΜΙΖΕΣ ΓΙΑ ΤΟ C4Ι ΚΑΙ ΤΟΥΣ ΠΥΡΑΥΛΟΥΣ PATRIOT, ΤΗ «ΜΟΙΡΑΣΙΑ» ΤΗΣ ΤΗΛΕΠΙΚΟΙΝΩΝΙΑΚΗΣ ΑΓΟΡΑΣ «ΜΕΤΑΞΥ ΖΙΜΕΝΣ ΚΑΙ ΚΟΚΚΑΛΗ»\n«Πληρώναμε για καλλιέργεια σχέσεων με ΠΑΣΟΚ, Ν.Δ.»\nΓια τον πακτωλό των χρημάτων που «χρησίμευαν στην καλλιέργεια σχέσεων με τα δυο μεγάλα κόμματα, Νέα Δημοκρατία και ΠΑΣΟΚ», για τις μίζες στα υπουργεία για το C4Ι και για τις προμήθειες για τα Patriot μιλά στην κατάθεσή του στον ανακριτή ο διαχειριστής των «μαύρων ταμείων» της Simens, Reinhard Siekaczek.\n«Τα χρήματα που εμβάζονταν στην Placid Blue χρησίμευαν στην καλλιέργεια με τα... αποκλειστικά κόμματα, δηλαδή το ΠΑΣΟΚ και τη Ν.Δ.» κατέθεσε ο Ράινχαρντ Ζίκατσεκ στον ανακριτή Ν. Ζαγοριανό, παρουσία του εισαγγελέα Π. Αθανασίου\nΚαταθέτει ακόμη, για τις φιλοξενίες υπουργών από τη Siemens, για τα εκατομμύρια που και σε μετρητά παραδίδονταν στον Μαυρίδη για λαδώματα, από το 2000 μέχρι το 2004, αλλά και για «καρτέλ» των τηλεπικοινωνιών στην Ελλάδα, που ήταν μοιρασμένες μεταξύ των «ανταγωνιστών» Κόκκαλη και «Siemens».\nΚαταθέτοντας ενώπιον του Νικ. Ζαγοριανού, στις 8 Οκτωβρίου 2008, παρουσία και του εισαγγελέα Π. Αθανασίου, ερωτώμενος «ποιοι ήταν οι παραλήπτες των μυστικών πληρωμών στην Ελλάδα;» απαντά:\n**«Ο κ. Μαυρίδης και ο κ. Χριστοφοράκος λάμβαναν εμβάσματα. Παράλληλα, διενεργούσα πληρωμές σε μετρητά στον κ. Gebauer, αν θυμάμαι καλά,πρώην μέλος του Δ.Σ. της Ζίμενς και στον κ. Ψαρρό, μάνατζερ του υποκαταστήματος στην Ελλάδα. Και στον κ. Μαυρίδη παρέδωσα, επίσης, μετρητά κατά τα έτη 2000 μέχρι 2004 επανειλημμένα, κατά την εκτίμησή μου τέσσερις έως πέντε φορές. Δεν θυμάμαι σήμερα πλέον το ακριβές ύψος των μετρητών που καταβλήθηκαν στον κ. Μαυρίδη. Θυμάμαι όμως ότι μια φορά του παρέδωσα περίπου δύο εκατομμύρια ευρώ μέσα σε μια βαλίτσα».\nΑκόμη επιβεβαιώνει και στους Ελληνες δικαστικούς τις πληρωμές του 8% και του 2% του τζίρου του Τομέα ICN στην Ελλάδα «τις οποίες ζητούσε αποκλειστικά ο Χριστοφοράκος».\n**Για το C4i επιβεβαιώνει ότι «υπήρχαν πληρωμές για το έργο, οι οποίες πήγαν πιθανόν το 2004 στην εταιρεία Fairways. Πιστεύω ότι το συνολικό ποσό των πληρωμών αυτών ανέρχεται σε 1,5 εκατομμύριο ευρώ... Η πληρωμή τράβηξε από τρεις έως πέντε μήνες περίπου».\nΔεν θυμάται «εάν οι πληρωμές αυτές έγιναν πριν ή μετά τις εκλογές στην Ελλάδα».\nΑκόμη, λέει ότι:\n**«Τα χρήματα που εμβάζονταν στην PLACID Blue χρησίμευαν στην καλλιέργεια σχέσεων με τα αποκλειστικά κόμματα, δηλαδή το ΠΑΣΟΚ και τη Νέα Δημοκρατία,τα δυο μεγάλα κόμματα».\n**«Μπορεί κάποιοι υπουργοί να ήταν φιλοξενούμενοι της Ζίμενς και να αναλάμβανε εν μέρει τα έξοδα διαμονής τους» αλλά «δεν γνωρίζω τα ονόματα των υπουργών».\n**«Εγώ πίστευα ότι ο Χριστοφοράκος αναλαμβάνει τα κόμματα και ο Μαυρίδης τους υπαλλήλους του ΟΤΕ. Αντίθετα, ο Bernsau, πρώην προϊστάμενός μου, στη δίκη μου ανέφερε ότι πίστευε ότι ο Χριστοφοράκος αναλαμβάνει τους πολιτικούς και υψηλόβαθμα στελέχη του ΟΤΕ και ο Μαυρίδης τη μεσαία και κατώτερη διοίκηση».\n**«Ο Κόκκαλης ήταν μεν επίσημα ο ανταγωνιστής της Ζίμενς στην Ελλάδα, είχα όμως την εντύπωση ότι εδώ είχαν συμφωνηθεί πολλά, αφού, όπως στην περίπτωση καρτέλ, η αγορά τηλεπικοινωνιών στην Ελλάδα ήταν μοιρασμένη μεταξύ Ζίμενς και Κόκκαλη».\n**«Εκτιμώντας χονδρικά, σε Χριστοφοράκο και Μαυρίδη διέθετα ετησίως 10-15 εκατομμύρια ευρώ... τροφοδοτούσε με μετρητά και τους Gebauer και Ψαρρό. Επρόκειτο για προμήθεια χρημάτων για κάποια σύμβαση για τους Πάτριοτ». Μάλιστα, «...έμαθε αργότερα ότι οι δυο αυτοί είχαν εκδιωχθεί στην Ελλάδα και ο Μαυρίδης υπαινίχθηκε ότι δεν παρέδωσαν σωστά κάποια χρήματα και ότι πήγαν κάποιοι που ισχυρίστηκαν ότι θα έπαιρναν και άλλα χρήματα».\n**Για δωροδοκίες για το C4i «ο Χριστοφοράκος μού είπε ότι χρειάζεται περίπου 10 εκατομμύρια ευρώ για το έργο, επειδή έπρεπε να πληρώσει διάφορα υπουργεία».\n**«Απ' όσο γνωρίζω η Saic δεν εμπλέκεται σε ενδεχόμενες υποσχέσεις για δωροδοκίες».\n**Για τις υψηλές καταθέσεις στην Ελβετία των Καραβέλα και Γεωργίου, που ισχυρίζονται ότι επρόκειτο για αναδρομικές πληρωμές πριμ, λέει ότι «δεν μου φαίνεται λογικό, κανένας έμπορος δεν καταβάλλει αναδρομικά τόσο υψηλά πριμ». *\nαπό ciaoant1 17/04/2009 6:57 μμ.\n500% αύξησε η Ν.Δ. τις επιδοτήσεις για την άγονη γραμμή, δίνοντας τη μερίδα του λέοντος σε τρεις εφοπλιστές\nΕισέπραξαν το μεγαλύτερο κομμάτι της πίτας των επιδοτήσεων της άγονης γραμμής: από το 2003 έως το 2008 οι κ.κ. Φώτης Μανούσης, Γεράσιμος Αγούδημος και Απόστολος Βεντούρης έλαβαν περίπου το 48% 200 «γόνιμων» εκατομμυρίων ευρώ. Και παρά τη μεγάλη αύξηση των μισθώσεων, οι κάτοικοι των νησιών συνεχίζουν να ταλαιπωρούνται σε υπέργηρα πλοία που για να διανύσουν απόσταση 4 ναυτικών μιλίων κάνουν έως πεντέμισι ώρες!\n«Την περίοδο που δίνονται 100 εκατ. ευρώ για μισθώσεις πλοίων στην άγονη γραμμή κάναμε πάνω από 5 ώρες για να ταξιδέψουμε από τους Φούρνους στη Σάμο. Στους Φούρνους είχαμε πάει για την έρευνα που πραγματοποιούμε σχετικά με την παροχή θαλάσσιων μεταφορικών υπηρεσιών σε νησιωτικές περιοχές», λέει η κ. Μαρία Λεκάκου που διδάσκει στο Τμήμα Ναυτιλίας και Επιχειρηματικών Υπηρεσιών του Πανεπιστημίου Αιγαίου. Τραγική ειρωνεία: την ημέρα της οδύσσειάς της από τους Φούρνους στη Σάμο έπρεπε να παραστεί στη συνάντηση που είχε οργανώσει η αντιπρόε- δρος του Ευρωπαϊκού Κοινοβουλίου κ. Ρόδη Κράτσα με τα μέλη της Ευρωπαϊκής Επιτροπής Μεταφορών. Μάλιστα, από την έρευνα της κ. Λεκάκου στους Φούρνους προέκυψε ότι ο πιο σημαντικός παράγοντας για τους νησιώτες κατά τις μεταφορές τους είναι η διάρκεια του ταξιδιού.\nΥπάρχουν όμως και χειρότερα: φέτος το Πάσχα τα Ψαρά είναι απομονωμένα από το Λαύριο- για να πάει ο επισκέπτης, ξεκινάει από Πειραιά για Χίο και από εκεί περιμένει την ανταπόκριση για τον τελικό προορισμό. «Μεσαιωνικά» σκαριά.\n«Τον Μάρτιο του 2004 για τις 50 άγονες γραμμές εδαπανούντο περίπου 23 εκατ. ευρώ. Η κυβέρνηση του κ. Καραμανλή, που θα καταργούσε το σπάταλο κράτος, εκτόξευσε στα 100 εκατ. ευρώ την δαπάνη για όλες τις ίδιες γραμμές και με χείριστη όμως παροχή υπηρεσιών. Στη Λήμνο π.χ. ενώ μέχρι τον Μάρτιο του 2004 υπήρχε επικοινωνία με την Αττική 5 ή 6 φορές την εβδομάδα και με τη Βόρεια Ελλάδα καθημερινά, κατόρθωσε η νέα διακυβέρνηση η επικοινωνία να μειωθεί κατά 50%. Πέτυχε το ακατόρθωτο, και να εκτοξεύσει τη δαπάνη πενταπλασιάζοντάς την και να χειροτερέψει την επικοινωνία. Ούτε στον Μεσαίωνα δεν κυκλοφορούσαν πλοία όπως το “Παναγία Σουμελά” ή το “Νόνα Μαίρη” του κ. Μανούση», λέει στα «ΝΕΑ» ο βουλευτής του ΠΑΣΟΚ κ. Νίκος Σηφουνάκης, αναφερόμενος στις δαπάνες του υπουργείου Αιγαίου για τις άγονες γραμμές.\nΉταν 1991 όταν το ελληνικό κράτος δαπανούσε σε επιδοτούμενα δρομολόγια περίπου 2 εκατ. ευρώ. Μία δεκαετία μετά, σύμφωνα με στοιχεία του υπουργείου Εμπορικής Ναυτιλίας και του υπουργείου Αιγαίου, το ύψος των επιδοτήσεων έφτασε τα 9,4 εκατ. (προ της απελευθέρωσης της αγοράς), ενώ το 2006 υπολογίζεται ότι ξεπέρασε τα 46 εκατ. Την ίδια ώρα ο αριθμός των δρομολογίων στην άγονη γραμμή το 2001 εκτιμάται στις 6.000 και το 2006 στις 11.500. Δηλαδή, για αύξηση του αριθμού των δρομολογίων κατά 85% ο ελληνικός λαός μέσα σε μία πενταετία κλήθηκε να πληρώσει 500% υψηλότερες επιδοτήσεις.\nΧαρακτηριστικό της κυβερνητικής «απλοχεριάς» που τροφοδότησε τα ταμεία των αρχόντων της άγονης γραμμής είναι το γεγονός ότι το κόστος πανομοιότυπων δρομολογίων είχαν αύξηση κόστους έως και 100% μέσα σε μόλις δύο χρόνια.\n«Από το 2005 προειδοποιούσαμε με όλους τους τρόπους, εντός και εκτός Βουλής, για όσα σάπια συνέβαιναν στο βασίλειο της Δανιμαρκίας. Επανειλημμένα, είχαμε καταγγείλει τον ανορθόδοξο τρόπο διεξαγωγής των διαγωνισμών για τις άγονες γραμμές, επισημαίνοντας, ταυτόχρονα, ότι σε συνδυασμό με την κατάργηση του ορίου ηλικίας των πλοίων, οι ίδιες εταιρείες θα εξακολουθήσουν να μοιράζονται με αδιαφανείς διαδικασίες, πλουσιοπάροχες επιδοτήσεις, για υπέργηρα πλοία. Δυστυχώς, επαληθευτήκαμε με τον πιο τραγικό τρόπο», επισημαίνει στα «ΝΕΑ» η βουλευτής του ΠΑΣΟΚ κ. Ελπίδα Τσουρή.\n«Για το 2009 με βάση τα δρομολόγια που θα εκτελεστούν η εκτίμησή μου είναι ότι οι επιδοτήσεις θα κυμανθούν στα 60 εκατ. ευρώ. Για τις ακτοπλοϊκές μεταφορές δίνονται σε σχέση με τις άλλες μεταφορές, όπως οι αερομεταφορές, οι μικρότερες επιδοτήσεις. Ως αποτέλεσμα ήταν να έχουμε πλοία μεγάλης ηλικίας και οι ακτοπλόοι να μη ναυπηγούν νέα. Επιδοτήσαμε περίπου 45% περισσότερο τα νέα πλοία σε σχέση με τα παλαιά για να έχουν οι επιχειρηματίες κίνητρο ώστε να πάρουν δάνεια και να κατασκευάσουν πλοία. Αν θέλουμε όμως σύγχρονα πλοία ακόμα και στις επιδοτούμενες γραμμές, θα πρέπει η πολιτεία να βάλει βαθιά το χέρι στην τσέπη διασφαλίζοντας πάντα κανόνες αυστηρού ελέγχου και διαφάνειας», σχολιάζει ο γενικός γραμματέας Αιγαίου και Νησιωτικής Πολιτικής κ. Χρήστος Κουρούσης.\nΥπολογίζεται ότι την τελευταία πενταετία το συνολικό ποσό των επιδοτήσεων στην GΑ Ferries έφτασε τα 36 εκατ. ευρώ. Ο Γεράσιμος Αγούδημος, πριν αγοράσει τα πλοία «Μιλένα» και «Νταλιάνα» για τα οποία άρχισε να παίρνει επιδοτήσεις στα μέσα της δεκαετίας του ΄80, είχε μικρά φορτηγά πλοία. Το 1988 ίδρυσε την GΑ Ferries, και ο στόλος εμπλουτίστηκε με τα «Δημητρούλα», «Μαρίνα», «Ροδάνθη» και «Ρομίλντα». Λόγω της παλαιότητας των πλοίων πολλά παρουσίαζαν βλάβες με αποτέλεσμα η εταιρεία να δέχεται κατά καιρούς καταιγίδες καταγγελιών. Δηλωμένος θαυμαστής του Ανδρέα Παπανδρέου (ο ίδιος φέρεται να έχει δηλώσει «θα ήθελα να συστήσω στους ανταγωνιστές μου να περνάνε κάθε βράδυ από το Α΄ Νεκροταφείο και να ανάβουν κανένα κεράκι στον αείμνηστο Ανδρέα, αυτόν που βοήθησε πολλούς να γίνουν κάποιοι»), ο Γεράσιμος Αγούδημος ήταν επί δύο δεκαετίες ο «καλομαθημένος της ελληνικής ακτοπλοΐας». Αν και αγαπημένο παιδί του ΠΑΣΟΚ, ο Κεφαλονίτης ουκ ολίγες φορές αντιτάχθηκε σε υπουργούς Εμπορικής Ναυτιλίας κατά την 8ετία 1996-2004, ενώ λίγο μετά τις εκλογές της 7ης Μαρτίου είχε να πει καλά λόγια και για τον κ. Καραμανλή. Πρόσφατα διεκομίσθη σε νοσοκομείο με φαρμακευτική δηλητηρίαση από υπερβολική δόση χαπιών που έπαιρνε για θεραπευτικούς λόγους και πολλά ειπώθηκαν περί απόπειρας αυτοκτονίας. Ο ίδιος δήλωσε ότι για την κακή οικονομική κατάσταση στην οποία έχει περιέλθει η εταιρεία του φταίει το υπουργείο Ναυτιλίας και ο υπουργός Αναστάσιος Παπαληγούρας, που τον έπεισαν να δεχθεί την απευθείας ανάθεση ενώ ήταν ο μοναδικός μειοδότης του διαγωνισμού των άγονων γραμμών στις 20 Οκτωβρίου 2008. Όπως κατήγγειλε, το άνοιγμα των προσφορών καθυστέρησε μήνες και, αφού η GΑ Ferries είχε εξυπηρετήσει τα νησιά, οι διαγωνισμοί κατακυρώθηκαν σε άλλες εταιρείες.\nΈλαβε 31,5 εκατ. ευρώ για τα άγονα δρομολόγια από το 2003 έως το 2008. Το στέλεχος της Ν.Δ. από τα μέσα της δεκαετίας του 1980 κατάστρωνε το σχέδιο της επιχειρηματικής του ανέλιξης στα βαθιά νερά του Αιγαίου. Δεξί χέρι του Σωτήρη Κούβελα στον προεκλογικό του αγώνα για τον Δήμο Θεσσαλονίκης το 1986, ο Φώτης Μανούσης γρήγορα μετεξελίχθηκε σε καναλάρχη, όταν λίγα χρόνια μετά- ενώ ήδη ήταν πρόεδρος σε δημοτική ραδιοτηλεοπτική εταιρεία και γενικός γραμματέας του ΥΠΕΧΩΔΕ, όπου και γνωρίστηκε με τον κ. Παυλίδη- ίδρυσε το Νew Channel.\nΣτο κανάλι αυτό εμφανίζονταν ανά τακτά χρονικά διαστήματα διαφημιστικά σποτ για τη SΑΟS, που τελικά εξαγόρασε το 2001 όταν η εταιρεία βρέθηκε σε δεινή θέση μετά τη ναυπήγηση του δεύτερου πλοίου της. Σε πολύ μικρό χρονικό διάστημα ο στόλος εμπλουτίστηκε με παλαιά πλοία και οι μπίζνες πήραν φωτιά το 2004, όταν ξεκίνησε ο χορός των υπέρογκων επιδοτήσεων.\nΤα πλοία του, που χρονολογούνται στη δεκαετία του ΄70, και το ύψος των επιδοτήσεων που ελάμβανε έκαναν τους ανταγωνιστές του να προχωρήσουν σε καταγγελίες εις βάρος του για αθέμιτο ανταγωνισμό και αδιαφανείς διαδικασίες.\nΌταν ξέσπασε η κρίση στις σχέσεις του με τον πρώην υπουργό Αιγαίου ο γαλάζιος εφοπλιστής αγόρασε την επιχείρηση του Νίκου Γκάλη- πιθανολογείται από κύκλους ότι το έκανε για να απολαύει τα οφέλη της πορείας της μετοχής και όχι για να αναπτύξει την εταιρεία- ενώ έχει καταπιαστεί και με τον κλάδο των κατασκευών.\nO τεταρτότοκος του καπετάν Κώστα Βεντούρη, που ξεκίνησε την αυτοκρατορία του τη δεκαετία του 1950 με μια βάρκα μεταφέροντας τρόφιμα στην Κίμωλο, έλαβε σε επιδοτήσεις από την άγονη γραμμή 29,5 εκατ. ευρώ την περίοδο 2003-2008. Στα μέσα της δεκαετίας του 1980, όταν ο πατριάρχης Βεντούρης αποφάσισε να αποσυρθεί και να ορίσει ως διάδοχο τον πρωτότοκο Γιώργο, ο υιός Απόστολος έπειτα από διαμάχες κατάφερε να πάρει το 50% των πλοίων της οικογένειας, ήτοι τα «Ιτάλια Εξπρές» και «Παναγία Τήνου» και ίδρυσε την ΑΚ Ventouris. Το πρώτο βυθίστηκε στη Δραπετσώνα τον Μάρτιο του 1988 και έπειτα από δικαστικές διαμάχες με την εταιρεία ασφάλισης αποζημιώθηκε με 9 εκατ. δολάρια. Το δεύτερο πουλήθηκε στον αδερφό του Βαγγέλη για 6 εκατ. δολάρια. Η επιστροφή του στα ακτοπλοϊκά δρώμενα σηματοδοτήθηκε από την απόβασή του στην Αδριατική: τρία ρο-ρο μετασκευασμένα σε επιβατηγά- οχηματαγωγά τον κατέστησαν κυρίαρχο της γραμμής Πάτρα- Πρίντεζι μέχρι που εμφανίστηκε ο Περικλής Παναγόπουλος και η Superfast Ferries το 1995. Από την Αδριατική ο Απόστολος Βεντούρης βρέθηκαν στη γραμμή Αγγλία- Ολλανδία (ιδιαίτερα κερδοφόρος γραμμή, υπολογίζεται ότι του απέφερε πάνω από 10 εκατ. ευρώ) και έπειτα στην Ισπανία, όπου η εταιρεία που ναύλωσε τα πλοία του πτώχευσε. Πίσω στην Ελλάδα πούλησε τα δύο από τα πλοία του, ενώ το τρίτο είχε την τύχη του «Ιτάλια Εξπρές»: η αποζημίωση ανήλθε και πάλι στα 9 εκατ. δολάρια. Το δεύτερο comeback του Απόστολου Βεντούρη έγινε το 2002 όταν ίδρυσε τη C-Link και αγόρασε τρία πλοία που έριξε στην άγονη γραμμή. Τρία χρόνια μετά αγόρασε και τη ΝΕΛ. Μόλις ανέλαβε την προεδρία της Ένωσης Επιχειρήσεων Ακτοπλοΐας, δύο εταιρείες, η Βlue Star Ferries και η GΑ Ferries, αποχώρησαν από την Ένωση αντιδρώντας στην τοποθέτηση του Απόστολου Βεντούρη, ο οποίος τον Σεπτέμβριο του 2008 προχώρησε σε καταγγελίες για «στημένους διαγωνισμούς» στην άγονη γραμμή.


Δερματοπάθειες | Δερματολογικά Κέντρα Skin Centers\nΥπηρεσίες – Τιμοκατάλογος / Ειδικές Υπηρεσίες / Δερματοπάθειες\nΠανάδες, δυσχρωμίες, ραγάδες,ραβδώσεις και κάθε είδους δερματοπάθεια στο σώμα αποτελούν πλέον παρελθόν .\nΑξιοποιώντας επιστημονική τεχνολογία αιχμής, οι απόλυτα κατηρτισμένοι Ιατροί του τομέα Κλινικής και Αισθητικής Δερματολογίας του Skin Center σας δίνουν άμεση, ολοκληρωμένη και απόλυτα ασφαλή λύση!\nΕμπιστευθείτε την Αντιμετώπιση της Ακμής στα χέρια των Έμπειρων Δερματολόγων των Skin Centers.\nΗ βελτίωση της Ποιότητας του Δέρματος μέσω της χρήσης καταπραϋντικών συστατικών και πλούσιας μάσκας.\nΑποτελεσματική Θεραπεία σε Συνεργασία με το Ιατρικό Επιτελείο των Skin Centers για την ανακούφιση απ' όλα τα Συμπτώματα.\n80€ ή 120€(1 άτομο - Διάρκεια 60' ή 120')\nΑπό τα πλέον Ισχυρά Όπλα της Σύγχρονης Δερματολογίας για την Ριζική Αντιμετώπιση των Συμπτωμάτων της Ακμής.\nΈνα θέμα που θα σε ενδιαφέρει: Ακμή


Matt Dillon: Ήρθε η ώρα να βάψει κι αυτός τα χέρια του με αίμα | Andro\nMatt Dillon: Ήρθε η ώρα να βάψει κι αυτός τα χέρια του με αίμα\nΥπό τις οδηγίες του Λαρς φον Τρίερ στο «Σπίτι που Έκτισε ο Τζακ» (κυκλοφορεί από χθες και στις Ελληνικές αίθουσες) ο εφηβικός έρωτας μιας ολόκληρης γενιάς, επιστρέφει δυνατά με τον πιο διεστραμμένο ρόλο της καριέρας του. Ή έστω τον πιο διεστραμμένα ποιοτικό.\nΈνα όνειρο ζωής για τον Matt Dillon, η συνεργασία του με τον Lars von Trier, βάφτηκε-κινηματογραφικά- με τα πιο έντονα χρώματα.\nΣτη νέα- και φυσικά σταθερά εμμονική-κατάθεση του Δανού σκηνοθέτη ο Αμερικάνος σταρ υποδύεται έναν κατά συρροήν δολοφόνο, ο οποίος και παρουσιάζει στην κάμερα, κάθε λεπτομέρεια- ενίοτε δυσβάσταχτη, αυτής της εξωφρενικής πορείας του. Για δώδεκα χρόνια κατά τις δεκαετίες του ’70 και του ’80 η συνέπεια του χαρακτήρα αυτού είναι αξιοθαύμαστη. Και κάθε φορά, η δολοφονία αντιμετωπίζεται ως ένα καινούργιο έργο τέχνης. Και η προσπάθεια του Ματ-Τζακ έγκειται σε αυτό, να προλάβει να δημιουργήσει το απόλυτο μάστερ πις, πριν η αστυνομία χτυπήσει την πόρτα του. Ο -βάζω φωτιά σε κάθε σκέψη- κυνικός σκηνοθέτης, κάνει και πάλι το θαύμα του. Προκαλεί συζητήσεις, εξάπτει την περιέργεια, ρίχνει στάχτες στα μάτια του κοινού και το στοχοποιεί αλύπητα. Τι είναι τελικά ο Τζάκ και το σπίτι του; Μια ελεγεία της βίας; Ένα απλό θαυμαστικό μετά από την πιο άγρια πλευρά του δίποδου ζώου; Η απλά μια ακόμη ευκαιρία για να σαρκάσει και να διακωμωδήσει, οκ με τις ατυχείς ή πετυχημένες παραβολές του, ο απίθανος αυτός σκηνοθέτης. την ανθρώπινη φύση;\nΗ τελευταία ταινία του Δανού κινηματογραφιστή κάνει μάγκα και πάλι τον παλιό μας φίλο, τον επαναφέρει στο πρώτο τραπέζι πίστα του Χόλιγουντ.Tweet\nΌ,τι κι αν είναι, τελικά, ένα είναι το σίγουρο: Πρόκειται για την ταινία που κάνει μάγκα και πάλι τον παλιό μας φίλο, αυτή που τον επαναφέρει στο πρώτο τραπέζι πίστα και αυτή που κάνει και πάλι τον πλανήτη να κοιτάξει κατάματα τα πιο εκφραστικά μάτια που κυκλοφορούν στα χολιγουντιανά στούντιο. Και όπως θα περίμενε κανείς, ο Dillon φυσικά και δήλωσε πως αυτό ήταν ένα όνειρο ζωής και πως ούτε στα πιο τρελά του όνειρα δεν θα περίμενε ποτέ, πως ο ιδιόρρυθμος καλλιτέχνης θα έριχνε μια κάποια ματιά προς το μέρος του.\nΚαι όμως αυτός ο άνθρωπος έχει πει όχι για πρωταγωνιστικό ρόλο, στη “Γαλάζια Λίμνη” και στο “Pulp Fiction”.\nΟ Matt Dillon γεννήθηκε στο Νου Ροσέλ της Νέας Υόρκης και συνηθίζει να κρατά τα προσωπικά τους εκτός- η Κάμερον Ντιάζ ήταν το κορίτσι του από το 1995 έως το 1998, ας μείνουμε σε αυτό. Ο αδερφός της γιαγιάς του, ο Άλεξ Ρέιμοντ ήταν ο δημιουργός του Φλας Γκόρντον, οπότε καταλαβαίνουμε τι dna τρέχει μέσα στη φλέβα- ας μείνουμε και σ΄αυτό. Αν πάλι, είχες ανακαλύψει στο τηλεοπτικό “Entourage” (ένα “Sex in the City” για Καλιφορνέζικα αγόρια), το επίθετο Dillon, μια βιαστείς, το όνομα γράφει Kevin και είναι ένα από τα 5 αδέλφια του, ηθοποιός κι αυτός καλός, με μια κάποια καριέρα. Ο κινηματογράφος άρχισε για τον Matt, μόλις στα 14, όταν μία κυνηγός ταλέντων τον οδήγησε απευθείας στην πρώτη του ταινία, ένα χρόνο μετά. Το “Over the Edge” μια ταινία για την εφηβική αναρχία στα σχολεία, έγινε η αγαπημένη ταινία του Kurt Cobain των Nirvana, για τη οποία μάλιστα δήλωσε κάποια στιγμή πως ήταν κι αυτή η ταινία που διαμόρφωσε ένα μεγάλο μέρος της προσωπικότητας του (το κλιπ του Smells like teen spirit είναι μια ξεκάθαρη αναφορά σ’ αυτή).\nΗ πρώτη του ταινία “Over the edge” ήταν η αγαπημένη ταινία του Kurt Cobain των Nirvanaκαι το κλιπ του “Smells like teen spirit” μια ξεκάθαρη αναφορά σ’ αυτή. Tweet\nΠαρότι εμπορική αποτυχία στις μέρες του, το “Rumble Fish” έφτιαξε τη βάση του μύθου του Matt Dillon με τον πιο εκκωφαντικό τρόπο. Εδώ με τον “κανονικό” Mickey Rourke\nΑν τα όχι στις επαγγελματικές σου επιλογές σε κάνουν πρώτο παίχτη ή λούζερ, απλά ας σκεφτούμε, πως ο φίλος Matt είναι πολύ πιθανόν και τα δύο. Σε κάποια στιγμή της ζωής του, είπε όχι στη Γαλάζια Λίμνη (οκ) και στο Pulp Fiction στον ρόλο του Bruce Willis (what;). Πριν όμως από αυτά τα διλήμματα, ο τοίχος στα κοριτσίστικα δωμάτια είχε πάντα εξασφαλισμένη μια θέση. “Επαναστάτες χωρίς αύριο”( The Outsiders) παρέα με όλη την αφρόκρεμα του 1983: Τομ Κρουζ, Πάτρικ Σουέζι, Ντάιαν Λειν, Ράλφ Μάτσιο, Ρομπ Λόου, Εμίλιο Εστέβεζ και το “Rumble Fish” της επόμενης χρονιάς (και τα δύο σε σκηνοθεσία Φράνσις Φόρντ Κόπολλα) είναι η βασική αρχή. “Drugstore Cowboy”, “To Die For”, “Wild Things”, There’s Something About Mary” οι καλύτερες που ακολουθούν.\nΑκόμη και όταν είδε στα τέλη των 80ς την καριέρα του να εξασθενίζει (σχεδόν για μια δεκαετία), η τάση του στις μικρές παραγωγές ανεξάρτητου χαρακτήρα ήταν αυτή τελικά που τον κράτησε καλλιτεχνικά ζωντανό. Τελευταία του εμφάνιση (πριν την συμμετοχή του στα οράματα του Τρίερ), ήταν ένας ανέλπιστος πρωταγωνιστικός ρόλος στο τηλεοπτικό “Wayward Pines”, την απέλπιδα προσπάθεια του σκηνοθέτη M. Night Shyamalan να αποτινάξει από πάνω του το πέπλο της μόνιμης αποτυχίας- τέσσερα χρόνια μετά και ακόμη να ξεπεράσουμε την πιο βαριεστημένη ερμηνείας από καταβολής κόσμου.\nTo «Σπίτι που Έκτισε ο Τζακ» του Lars von Trier παίζεται από τις 11.10 στις Ελληνικές αίθουσες.\nΔεν ξεχνώ: Εμφανίζεται στο video clip της Madonna για το τραγούδι “Bad Girl” του 1993. Έχει προταθεί για όσκαρ Β΄ανδρικού ρόλου για την ταινία “Crash”. Έχει κάνει το πέρασμα του από το τηλεοπτικό “Modern Fαmily” στο 15ο επεισόδιο του δεύτερου κύκλου, με τίτλο “Princess Party” . Διαθέτει μια από τις μεγαλύτερες συλλογές βινυλίων που έχει ηθοποιός στο Χόλιγουντ –οκ και μια από τις μεγαλύτερες των συλλεκτικών καρτών του Mookie Wilson των New York Mets, γενικώς. Και έχει μεγάλη αδυναμία στην αφροκουβανέζικη μουσική.\nΔιαβάστε ακόμα: Bradley Cooper: Ο πιο cool ηθοποιός αυτή τη στιγμή στη Χόλιγουντ, είναι κι ένας υποσχόμενος σκηνοθέτης.\nmatt dillon σινεμά


Now Playing - Προβολή θέματος | 325 • Enternity.gr - Forum\nΤώρα είναι 19 Ιαν 2022, 19:39 • Όλοι οι χρόνοι είναι UTC + 2 ώρες\n3611 Δημοσιεύσεις • Σελίδα 325 από 362 • 1 ... 322, 323, 324, 325, 326, 327, 328 ... 362\nαπό FriendlyNick » 06 Απρ 2016, 21:47\nDaylight με την παρέα!!\nαπό Georgebor » 07 Απρ 2016, 18:35\nGeorgebor έγραψε: Mad Max ενδιαφέρον πολύ και ωραία γραφικά,αλλά έχει πολλά frame drops στο ps4 ειδικά όταν γίνεται πανηγύρι και κυνηγητό!!\nΕδω και δυο εβδομαδες επιασα κι εγω το mad max στο ps4.\nΙσχυει 100% αυτο με τα frame drops, ακομα και οταν οδηγεις.\nΕχω κολλησει ομως ασχημα με το παιχνιδι, αν ειχε λιιιιγο καλυτερο σεναριο και λιγο καλυτερη καμερα θα ηταν κορυφαιο.\nΩρες-ωρες γινεται αρκετα δυσκολο, τουλαχιστον μεχρι να "καθαρισεις" τις περιοχες απο εχθρους.\nΓενικα, προκειται για εναν αδικημενο τιτλο απο τις βαθμολογιες.\nΠολύ αδικημένος τίτλος. το τερμάτισα το στόρυ,οκ δεν είναι τίποτα φοβερό αλλά όλο το υπόλοιπο παιχνίδι είναι τρομερό..Επαναλαμβάνεται από ένα σημείο και μετά αλλά αυτό συμβαίνει σε ολα τα παιχνίδια τέτοιου τύπου (π.χ.Mordor) ..\nαπό Scott_Pilgrim » 07 Απρ 2016, 19:00\nΑδικημένο δεν είναι το Mad Max.. Μια χαρά τα πήγε σε βαθμολογίες αλλά και σε πωλήσεις.\nΣυνεχίζω STFU με τα challenges και ταυτόχρονα περιμένω Dark Souls III..\nαπό Georgebor » 07 Απρ 2016, 20:13\nScott_Pilgrim έγραψε: Αδικημένο δεν είναι το Mad Max.. Μια χαρά τα πήγε σε βαθμολογίες αλλά και σε πωλήσεις.\nΠωλήσεις στην Ελλάδα των capital controls;;;Μη κοιτάς εδω στο enternity έχω δει κάτι 5αρια χαντακωμένα και εγώ ήμουν από αυτούς που δεν το πίστευα αλλά οι άνθρωποι κάνανε τρομερή δουλεία στον κόσμο και στα γραφικά...Χασανε σε άλλα βέβαια Π.χ. στορυ,framedrops,κάμερα..\nαπό Solidarity » 08 Απρ 2016, 10:28\nΠραγματικα, και τα δυο τα εχω λατρεψει. Ισως λιγο παραπανω το Shadow of Mordor, λογω setting. Αντικειμενικα, στο Mad Max οι ανθρωποι εχουν υπερβαλλει εαυτον. Μεγαλη ποικιλια, εκπληκτικο. Το συνεχιζω με σκοπο να το φτασω στο 100%.\nαπό Scott_Pilgrim » 10 Απρ 2016, 01:22\nΞεκίνησα σήμερα Legend Of Korra στο χαλαρό μιας και πλησιάζει το Dark Souls III. Όμορφο και διασκεδαστικό αλλά unbalanced ώρες ώρες σε σημείο αηδίας.\n@solidarity το πλατίναρα το mad max. Πραγματικά ορισμένα challenges τα σιχάθηκα. Αν το πας για 100% μην καταστρέφεις convoys ώστε να έχεις αρκετά οχήματα να καταστρέψεις για τα challenges.\nαπό Scott_Pilgrim » 11 Απρ 2016, 22:27\nΈριξα ένα 6ωρο κάψιμο στο Dark Souls III και.. είναι δύσκολο!!! Ναι, είναι πιο γρήγορο σε σχέση με τα προηγούμενα αλλά και πιο δύσκολο από το Bloodborne.. Βέβαια πόσο μου λείπε αυτό το Saw Cleaver...\nαπό evergrey » 11 Απρ 2016, 23:13\nScott_Pilgrim έγραψε: Έριξα ένα 6ωρο κάψιμο στο Dark Souls III και.. είναι δύσκολο!!! Ναι, είναι πιο γρήγορο σε σχέση με τα προηγούμενα αλλά και πιο δύσκολο από το Bloodborne.. Βέβαια πόσο μου λείπε αυτό το Saw Cleaver...\nΤυχερακια @Scott_Pilgrim!Μονο μια ερωτησουλα,εχει "αρωμα" Demon's Souls?\nΚαψιμο εδω και εβδομαδες με το GRID Autosport.Κυριως στο online.Εχει τελικα πολυ Ελλαδα "μεσα"!\nI Am Alive.Καλο παιχνιδακι και ατμοσφαιρικο.\nShütshimi στο "βητακι".1 ωριτσα επαιξα και μετα "εφυγε"!\nA Virus Named TOM.Αξιοπρεπεστατο παιχνιδι γριφων για το "βητακι".\nThe Last Guy.Ωραια ιδεα σαν παιχνιδι αλλα πολυ ζορικο σε αρκετες πιστες.\nΚαι τελος Helldivers κυριως online με παρεα.\nαπό Scott_Pilgrim » 12 Απρ 2016, 00:21\nΌταν λες άρωμα; Αν και έχω κάμποσα χρόνια να παίξω Demon's, το firelink shrine μου θυμίζει αρκετά το nexus σε κάποια πράγματα. Η δυσκολία είναι αρκετά μεγάλη σε κάποια πολλά σημεία, τουλάχιστον για εμένα. Έχει ένα εύκολο πρώτο επίπεδο και μετά το χάος.\nαπό Geovra » 15 Απρ 2016, 11:58\nΞεκινησα να "χανω" το Dark souls 2....#Πονος


Η SEAT επενδύει στο μέλλον της ▪ Προβλεπόμενη επένδυση ύψους 5 διαφορετικά προφίλ πελατών» - Politispress - Η έγκυρη ενημέρωση online\nSEAT, ειδικά για την ηλεκτροποίηση της γκάμας, καθώς και για εξοπλισμό και εγκαταστάσεις στα εργοστάσια Martorell, Barcelona και Componentes. Με αυτήν την επένδυση, η SEAT προετοιμάζεται να αναπτύξει νέα μοντέλα και να αναλάβει την παραγωγή νέων έργων που θα εξασφαλίσουν την απασχόληση και θα ενισχύσουν το μέλλον της εταιρείας.\nΟ Πρόεδρος της SEAT σημείωσε επίσης ότι «στόχος μας είναι να καθοδηγήσουμε τον μετασχηματισμό του τομέα της αυτοκινητοβιομηχανίας στην Ισπανία. Για να διασφαλίσουμε το μέλλον της αυτοκινητοβιομηχανίας στην Ισπανία χρειαζόμαστε τη συνεργασία των κεντρικών, περιφερειακών και τοπικών διοικήσεων. Το σχέδιο που παρουσίασε η Ισπανική\nΚυβέρνηση είναι μια κίνηση προς τη σωστή κατεύθυνση για να συνεχίσει να αναπτύσσει τον τομέα της αυτοκινητοβιομηχανίας.\nΗ CUPRA κερδίζει δυναμική με το νέο el-Born Από τη γέννηση της CUPRA τον Φεβρουάριο του 2018, η μάρκα έχει αναπτυχθεί ραγδαία, ξεπερνώντας όλες τις προσδοκίες. Μετά το άνοιγμα του CUPRA Garage και την παρουσίαση του CUPRA Leon και CUPRA Formentor, η εταιρεία αποφάσισε ότι το πρωτότυπο αυτοκίνητο el-Born θα λανσαριστεί ως μοντέλο CUPRA.\nΤο CUPRA el-Born είναι ένα αυτοκίνητο που έχει σχεδιαστεί και αναπτυχθεί εξ ολοκλήρου στη Βαρκελώνη και θα κατασκευάζεται στο Zwickau της Γερμανίας, πάνω στην πλατφόρμα MEB. Το el-\nBorn θα λανσαριστεί στην αγορά το 2021.\nΜέτρια αισιοδοξία για το δεύτερο εξάμηνο του έτους Ο Πρόεδρος της SEAT, Carsten Isensee, αξιολόγησε επίσης την κατάσταση των πρώτων έξι μηνών του έτους, μια περίοδο που χαρακτηρίζεται από τις επιπτώσεις του κορονοϊού. Ο Isensee δήλωσε ότι «το πρώτο εξάμηνο του έτους ήταν πιθανώς ένα από τα πιο δύσκολα στην ιστορία της SEAT. Τα οικονομικά έτη 2020 και 2021 αναμενόταν να είναι δύσκολα και τώρα πρέπει να προσθέσουμε και τον πολύ σοβαρό αντίκτυπο του COVID-19 στην αυτοκινητοβιομηχανία». Ο Isensee εξέφρασε μέτρια αισιοδοξία για την πρόοδο της επιχείρησης τους επόμενους μήνες: «τις τελευταίες εβδομάδες έχουμε αρχίσει να βλέπουμε μια μικρή βελτίωση καθώς ξαναρχίσαμε την δραστηριότητα μας. Είμαστε σίγουροι για ανάκαμψη, τουλάχιστον εν μέρει, κατά το\nδεύτερο εξάμηνο του 2020».\nΕτικέτα: Carsten IsenseeCUPRAeKickScooterMEBSEATWayne GriffithsκορωνοϊόΣτέφανος Σιμωτάς


Σκήτη Αγίου Παντελεήμονος - Βικιπαίδεια\n(Ανακατεύθυνση από Σκήτη του Αγίου Παντελεήμονος)\nΣυντεταγμένες: 40°15′12.01″N 24°15′31.00″E / 40.2533361°N 24.2586111°E / 40.2533361; 24.2586111 Η σκήτη του Αγίου Παντελεήμονος αποτελείται από 23 καλύβες διασκορπισμένες μέσα στο δάσος από τις οποίες οι δύο σήμερα είναι ερειπωμένες. Βρίσκεται ανατολικά της Μονής Κουτλουμουσίου σε απόσταση μισής ώρας με τα πόδια. Η τοποθεσία της είναι αμφιθεατρική. Η σημερινή συγκρότηση διαμοφώθηκε το 1785 από κάποιον ιερομόναχο Χαράλαμπο που έκτισε και το Κυριακό της, επάνω στο παλαιότερο μικρό κελί του Aγίου Παντελεήμονος (1790). Στην αυλή του υψώνεται το κωδωνοστάσιο και ένα πολύ ψηλό και παμπάλαιο κυπαρίσσι. Η σκήτη διαθέτει και βιβλιοθήκη, που περιέχει 40 περίπου χειρόγραφα, τα περισσότερα νεότερα χάρτινα, και 500 έντυπα βιβλία παλαιών εκδόσεων. Φυλάγονται επίσης τεμάχια τιμίων λειψάνων και διακόσιες εικόνες μεταξύ των οποίων η θαυματουργή εικόνα του Αγίου Παντελεήμονα του 18ου αιώνα.\nΛειτουργεί με εσωτερικό κανονισμό που ανάγεται στην εποχή της ίδρυσής της. Το Κυριακό της Σκήτης Αγίου Παντελεήμονος πήρε την ονομασία του από το κελί του Αγίου Παντελεήμονος, στου οποίου τη θέση κτίστηκε το 1790. Μέρος του Κυριακού είναι αγιογραφημένο. Ο τρούλος του και ο δεξιός χορός του, τοιχογραφήθηκαν το 1868. Στο Άγιο Βήμα φυλάγεται η εικόνα Παναγία των Χαιρετισμών. Στο συγκρότημα του Κυριακού περιλαμβάνονται η τράπεζα και το αρχονταρίκι. Το τριώροφο καμπαναριό είναι αυτοτελές κτίσμα του 1792, κτισμένο πάνω σε παλαιότερη ισόγεια δεξαμενή. Η Σκήτη Κουτλουμουσίου αποτελείται από είκοσι τρεις καλύβες. Tρεις από αυτές δεν έχουν ενσωματωμένο ναό. Κατοικούνται οι δέκα τέσσερις ενώ οι υπόλοιπες εννέα είναι έρημες. Οι είκοσι γέροντες της Σκήτης ασχολούνται με τη γεωργία, την κατασκευή εργόχειρων και κομποσχοινίων, καθώς και με τη συγγραφή βιβλίων. Σε καλύβα της Σκήτης έζησε στις αρχές του 19ου αιώνα ο οσιομάρτυρας Γεράσιμος ο νέος και στις μέρες μας ο μακαριστός Γέροντας Παΐσιος.\nΑνακτήθηκε από "https://el.wikipedia.org/w/index.php?title=Σκήτη_Αγίου_Παντελεήμονος&oldid=5306153"\nΤελευταία επεξεργασία στις 16 Ιουνίου 2015, στις 14:54\nΤελευταία τροποποίηση 14:54, 16 Ιουνίου 2015.


Τα fashion buys της εβδομάδας φωνάζουν «διακοπές». 20 κομμάτια που σίγουρα χρειάζεται και η δική σου ντουλάπα – Chania Magazine\nΜια ανάσα πριν τις καλοκαιρινές μας αποδράσεις, εξοπλιζόμαστε με όλα όσα θα τις κάνουν πιο stylish από κάθε άλλη χρονιά. Σε αυτή την προσπάθεια έχουμε στο πλευρό μας την Pepe Jeans, που με την νέα της συλλογή, έρχεται να χαρίσει χρώμα, υπέροχη αισθητική και αέρινη αύρα σε όλες μας τις εμφανίσεις.\nΗ πιο ζεστή και ταυτόχρονα ανέμελη εποχή του χρόνου έφτασε! Η Pepe Jeans την υποδέχεται με υπέροχα νέα. Η νέα συλλογή με την υπογραφή της για την σεζόν Άνοιξη/Καλοκαίρι 2021 έρχεται να απαντήσει στις διαφορετικές ανάγκες κάθε γυναίκας. Αυτό σημαίνει πως όποιο και αν είναι το στυλ σου, η ηλικία σου, τα “θέλω” και τα “δεν θέλω” σου αναφορικά με τις ενδυματολογικές σου επιλογές, στην νέα συλλογή της Pepe Jeans μπορείς να βρεις αυτό που ψάχνεις.\nΗ δημοσίευση κοινοποιήθηκε από το χρήστη Pepe Jeans London (@pepejeans)\nΑυτό μπορούμε να το επιβεβαιώσουμε και εμείς οι ίδιες, καθώς σε μια γρήγορη online αναζήτησή μας στην Pepe Jeans, βρήκαμε όλα όσα χρειαζόμαστε αυτή ακριβώς την περίοδο προκειμένου να ανανεώσουμε το καλοκαιρινό μας style.\nΓια αυτό τον λόγο αποφασίσαμε να μοιραστούμε μαζί σου τα νέα της Pepe Jeans, ώστε να μάθεις περισσότερα για τις νέες συλλογές της αλλά και το πώς έχει αποφασίσει να αγκαλιάσει το φετινό καλοκαίρι και στην συνέχεια σου αποκαλύπτουμε όλα τα items που εμείς προσθέσαμε στην προσωπική μας συλλογή τις τελευταίες ημέρες. Είναι ένα κι ένα, δεν θα σε απογοητεύσουμε!\nNew Brit Chic: Τι φοράνε τώρα οι fashionistas στην Βρετανική πρωτεύουσα;\nΗ Pepe Jeans με αυτή τη συλλογή επιστρέφει στις ρίζες του brand και στην boho αισθητική που ανέκαθεν την χαρακτήριζε. Τα πάντα… ρούχα, αξεσουάρ και παπούτσια της συλλογής εμπνέονται από τον βρετανικό τρόπο ζωής και το νεανικό πνεύμα που ταιριάζει σε όσους δεν λένε ποτέ όχι σε νέες περιπέτειες.\nΤα έντονα flower prints έχουν την τιμητική τους, ενώ η χρωματική παλέτα βασίζεται στο συνδυασμό του κόκκινου με το μπλε, που εξάλλου αποτυπώνει και το βρετανικό στυλ της σεζόν. Η συνύπαρξη πολλών διαφορετικών υφασμάτων, φορέματα με prints και boho μπλούζες είναι τα κύρια χαρακτηριστικά της συλλογής. Φυσικά δεν λείπουν και τα ιδιαίτερα denim παντελόνια που δίνουν urban χαρακτήρα στο διαχρονικά, σοφιστικέ στυλ της Pepe Jeans.\nNew Heritage: Κλασσική επιλογή!\nCool, boxy, διαφοροποιημένο στο σημείο των ώμων και με πιέτες στο μανίκι, το αγαπημένο denim τζάκετ δημιουργεί ένα look εμπνευσμένο από τα ‘80s.\nConfidence & Togetherness\nΚαθώς ανεβαίνει η θερμοκρασία, χρειαζόμαστε μεγαλύτερη ελευθερία και… διασκέδαση! Νιώθουμε άνετα να αναμείξουμε όλα τα prints μας από batik floral μέχρι tye dye. Γιορτάζουμε τη δύναμη των χρωματικών συνδυασμών του μπλε, αναμειγνύοντάς το με το λευκό αλλά και με ανάλαφρες πλύσεις denim. Και φυσικά τονίζουμε τη θηλυκότητά μας με αέρινα φορέματα και ανάλαφρα τοπ.\nWiser Wash: Η Pepe Jeans είναι βιώσιμη\nΤα τελευταία χρόνια η Pepe Jeans έχει ανακαλύψει και έχει επενδύσει σε έναν διαφορετικό τρόπο παραγωγής, προκειμένου να συμβάλλει στην προστασία του πλανήτη. Σε συνεργασία με τη Wiser Wash οδηγείται σε έναν Wiser World και οδεύει προς την καινοτομία. Τα Wiser είδη παράγονται χωρίς τοξικά χημικά ή ελαφρόπετρες και απαιτούν τη χρήση σημαντικά μικρότερης ποσότητας νερού (53%) και λιγότερης ενέργειας (40%).


Ενα «βρώμικο ’18»! - Ειδήσεις - νέα - Το Βήμα Online\nΕνα «βρώμικο ’18»!\nΗ υπόθεση Novartis επιβάλλει δύο συμπεράσματα, τα οποία μάλλον δεν είχαν υποψιαστεί οι εμπνευστές της. Ενα δυσάρεστο και ένα ευχάριστο.\nΕίναι οι ηττημένοι της Ιστορίας και της δημοκρατίας που θέλουν να πάρουν τη ρεβάνς της ήττας τους. Τα παραληρηματικά κείμενα των υπαλλήλων του Μαξίμου (Καρτερός, Καρανίκας…) μιλούν από μόνα τους.\nΤο ευχάριστο είναι ότι η εκλογική στρατηγική της κυβέρνησης, το «βρώμικο ’89», σχηματοποιεί εκ των πραγμάτων και το αντίπαλο μέτωπο. Ενώνει τους στόχους της.


Εγκληματική Εγκληματική δρόμους ΑΘΗΝΑ ΙΔΙΩΤΙΚΟΙ ΝΤΕΤΕΚΤΙΒ ΙΔΙΩΤΙΚΕΣ ΕΡΕΥΝΕΣ «Ας το πάρουν απόφαση, δεν θα τελειώσουν με τη Χρυσή Αυγή» – Expressive Arts Blog\nΕγκληματική Εγκληματική δρόμους ΑΘΗΝΑ ΙΔΙΩΤΙΚΟΙ ΝΤΕΤΕΚΤΙΒ ΙΔΙΩΤΙΚΕΣ ΕΡΕΥΝΕΣ «Ας το πάρουν απόφαση, δεν θα τελειώσουν με τη Χρυσή Αυγή»\nΈτσι, σε μήνυμά του προς την Εφημερίδα « Χρυσή Αυγή», ΝΤΕΤΕΚΤΙΒ μέσα από τις γυναικείες φυλακές Κορυδαλλού, το βράδυ της Τρίτης, ο Νίκος Μιχαλολιάκος υποστηρίζει, απευθυνόμενος στα μέλη της οργάνωσης: «Μας φοβούνται, γιατί φοβούνται τις ιδέες, γιατί οι ιδέες είναι πιο δυνατές ακόμη και από μεραρχίες τεθωρακισμένες, γιατί γνωρίζουν ότι η πίστη είναι πιο δυνατή και από τη φωτιά».\nΑΘΗΝΑ ΙΔΙΩΤΙΚΟΙ ΝΤΕΤΕΚΤΙΒ ΙΔΙΩΤΙΚΕΣ ΕΡΕΥΝΕΣ ΑΘΗΝΑ ΙΔΙΩΤΙΚΟΙ ΝΤΕΤΕΚΤΙΒ ΙΔΙΩΤΙΚΕΣ ΕΡΕΥΝΕΣ Κοινή κάθοδο ΝΔ- ΠΑΣΟΚ προτείνει ο Πάγκαλος\n«Αυτοί που υπερασπίζονται τη δημόσια Παιδεία, υπερασπίζονται τα φροντιστήριά τους. Και τώρα θέλουν να χρησιμοποιήσουν τα παιδιά στους δρόμους, ΝΤΕΤΕΚΤΙΒ κατά των πραιτοριανών.\nΗ επιστολή της ΟΛΜΕ λέει “βγείτε και πολεμήστε την κυβέρνηση, ή εμείς ή αυτοί”. Κατά της εκλεγμένης κυβέρνησης της χώρας! Ποιοι; Η Ρόζα, ο Τσίπρας και οι άλλοι. Ο Μπίστης, ΝΤΕΤΕΚΤΙΒ ο Φίλης – ξέρω κι εγώ πώς τους λένε αυτούς τους τυχάρπαστους που λένε «ή εμείς ή αυτοί» στον κόσμο και στα παιδιά λένε να βγουν στους δρόμους και να κάνουν εξέγερση», πρόσθεσε.\nΑΘΗΝΑ ΙΔΙΩΤΙΚΟΙ ΝΤΕΤΕΚΤΙΒ ΙΔΙΩΤΙΚΕΣ ΕΡΕΥΝΕΣ Έδεσαν και έδειραν 84χρονη για να της πάρουν… 150 ευρώ\nΓια 150 ευρώ δύο Ρομά χτύπησαν, έδεσαν και εγκατέλειψαν μια 84χρονη γυναίκα στο ισόγειο σπίτι της στη Λαμία. Ο ένας δράστης, μόλις 14 ετών, συνελήφθη και ομολόγησε, ενώ ο δεύτερος, ΝΤΕΤΕΚΤΙΒ 26 ετών, αναζητείται από τους αστυνομικούς.\nΟμπάμα πόλεμος πόλεμος ΕΠΙΠΛΑ ΒΟΛΟΣ Αψιμαχίες κατά την επιστροφή Ροχανί στην Τεχεράνη


Λίγο πριν τις διακοπές - Ποια δίαιτα θα κάνεις αυτό το καλοκαίρι;\nΠρέπει να καταλάβετε ότι οι δίαιτες-αστραπή δεν θα κάνουν καλό στη σιλουέτα σας ούτε αυτό το καλοκαίρι!\nΤο καλοκαίρι είναι εδώ και πολλές ήδη έχουμε αρχίσει κάποια δίαιτα, περιμένοντας τις διακοπές του Αυγούστου.\nΤα γυναικεία περιοδικά, η εμπειρία ενός ατόμου από κάποια δίαιτα δικής του έμπνευσης ή άλλων, που ενώ δεν έχουν καμία σχέση με τη διατροφή συστήνουν διάφορες δίαιτες, αποτελούν τις πιο συνηθισμένες πηγές για αυτές τις δίαιτες. Οι περισσότερες από αυτές είναι υψηλής περιεκτικότητας σε πρωτεΐνες, χαμηλής σε υδατάνθρακες και μέτριας ή υψηλής σε λίπη.\nΤα αποτελέσματα τους (όπως είναι φυσικό) είναι απογοητευτικά. Ύστερα από τις δυο πρώτες εβδομάδες γρήγορης μείωσης του βάρους (όχι λίπους) γίνεται αντιληπτό ότι ο ρυθμός απώλειας του βάρους αρχίζει να ελαττώνεται και φυσικά αυτό που ακολουθεί είναι η απογοήτευση. Επιπλέον, ο κίνδυνος ανάπτυξης Κέτοσης, υψηλών επιπέδων ουρικού οξέος και Υποκαλιαιμίας είναι μεγάλος.\nΤο λάθος που κάνουν αυτοί οι άνθρωποι είναι ότι αρχίζουν την δίαιτα με 800 Kcal (θερμίδες) τη μέρα ή και λιγότερο, στερώντας έτσι τον οργανισμό τους από τις απαραίτητες βιταμίνες, μέταλλα και ιχνοστοιχεία που χρειάζονται για την άριστη λειτουργία του οργανισμού. Το παράξενο είναι ότι οι περισσότεροι, είτε με δική τους πρωτοβουλία, είτε από λάθος συμβουλή, σταματούν να τρώνε ψωμί, πατάτες και μακαρόνια (τροφές απαραίτητες σε μια δίαιτα αδυνατίσματος).\nΌμως, η σύγχρονη διατροφή προτείνει το αντίθετο. Δυστυχώς ακόμα και μέχρι σήμερα οι πατάτες, τα μακαρόνια και το ψωμί θεωρούνται παχυντικές τροφές. Αυτό είχε υποστηριχθεί από τον καθηγητή Yudkin το 1968 στο Πρώτο Συμπόσιο της Εταιρίας της Παχυσαρκίας στο Λονδίνο.\nΣε πρόσφατη έρευνα μου με παχύσαρκους, μια από τις ασθενείς συνέχιζε μέχρι πρόσφατα να πιστεύει ότι οι υδατάνθρακες παχαίνουν, ενώ έβρισκε μεγάλη δυσκολία να πιστέψει το αντίθετο.\nΤα πράγματα όμως έχουν αλλάξει πολύ. Τα νέα διατροφικά μηνύματα είναι: περισσότερο άμυλο, λιγότερη ζάχαρη και λιγότερο λίπος. Πρόσφατες μελέτες έδειξαν ότι λιγότερο από το 1% του αμύλου, τον σακχάρων και των πρωτεϊνών που προσλαμβάνονται, μετατρέπονται στον οργανισμό σε λίπος. Το λίπος που παίρνουμε με τις τροφές πηγαίνει κατευθείαν στις αποθήκες του λίπους του σώματος μας. Χρειάζεται όμως προσοχή, η ανεξέλεγκτη μείωση λίπους είναι δυνατόν να στερήσει τον οργανισμό από τα απαραίτητα λιπαρά οξέα (E.F.A.) και να μειώσει την απορρόφηση των λιποδιαλυτών βιταμινών A, D, E και Κ.\nΈνα μειονέκτημα από τις δίαιτες που δοκιμάζονται είναι ότι είναι μονότονες, δημιουργούν έναν κύκλο πρώιμης αισιοδοξίας που ακολουθείται από απογοήτευση, ενώ το άτομο απορροφιέται όλο και περισσότερο από τις τροφές.\nΟ τελικός στόχος δεν επιτυγχάνεται, το άτομο χάνει τον αυτοσεβασμό και την αυτοκυριαρχία και αρχίζει να νιώθει ενοχές. Επιπλέον η επιστροφή στις παλιές διαιτητικές συνήθειες είναι ένα συνηθισμένο γεγονός. Αυτός ο κύκλος της απώλειας βάρους και επανάκτησης του γίνεται όλο και πιο συχνός και ορίζεται ως δίαιτα γιογιό (yo–yo diet).\nΜελέτη έδειξε ότι η απώλεια βάρους ήταν μικρότερη στα άτομα εκείνα που είχαν χάσει πολλά κιλά και μετά τα ξανακέρδισαν. Μακροπρόθεσμα, αυτές οι διακυμάνσεις βάρους είναι δυνατόν να έχουν αρνητικές επιπτώσεις στην υγεία.\nΑς γίνει κατανοητό ότι οι παραπάνω δίαιτες και τα διάφορα τεχνάσματα για την αντιμετώπιση του βάρους, δεν ωφελούν καθόλου το άτομο, αντίθετα επιδεινώνουν την κατάσταση του. Οι προσωπικές διατροφικές συνήθειες πρέπει να λαμβάνονται σοβαρά υπ' όψη στην σύνταξη ενός διαιτολογίου. Οι συμβουλές και το διαιτολόγιο που δίνονται πρέπει να βασίζονται σ' ένα πλήρες διαιτολογικό ιστορικό.


Ιταλία-Σουηδία • Προγνωστικά-Ανάλυση Αγώνα • Bet-planet.gr\nΑντόνιο Ματέ Λαχόθ (Ισπανία)\nΣτις συνολικά 13 αναμετρήσεις τους, ο απολογισμός είναι: 7 νίκες για την Ιταλία - 3 νίκες η Σουηδία - 3 ισοπαλίες\nΑντώνης Μαρκαντώνης 12/11/2017 | 21:41\nΈντονος προβληματισμός επικράτησε στο στρατόπεδο των Ιταλών μετά την ήττα με 1-0, για την εικόνα που παρουσίασε η Ιταλία. Η ομάδα του Βεντούρα έδειξε να δυσκολεύεται σε μεγάλο βαθμό να βγάλει φάσεις, ενώ η αντίδρασή της μετά το γκολ που δέχθηκε ήταν μηδενική παρά τις αλλαγές που έγιναν!\nΌσον αφορά την σημερινή μονομαχία η Σκουάντρα Ατζούρα γνωρίζει πως το 1-0 είναι ένα σκορ που μπορεί να ανατραπεί. Ποντάρει πολλά στο ότι η ρεβάνς διεξάγεται εντός έδρας αφού στα τελευταία 8 ματς που έχει δώσει παραμένει αήττητη έχοντας απολογισμό 5 νίκες και 3 ισοπαλίες.\nΟριστικά απών ο Τζάτζα και ο Βεράτι που συμπλήρωσε κάρτες, ενώ οι πιθανότητες να αγωνιστεί ο Μπονούτσι είναι μοιρασμένες.\nΤα 6 από τα 8 τελευταία παιχνίδια που έχει δώσει εντός έδρας έχουν λήξει στο NG.\nΙκανοποίηση επικρατεί στις τάξεις των Σουηδών αφού όχι μόνο κατάφεραν να πάρουν τη νίκη αλλά παράλληλα διατήρησαν ανέπαφη την εστία τους! Πλέον η ομάδα του Άντερσον γνωρίζει καλά πως αν καταφέρει να σκοράρει τουλάχιστον ένα γκολ σήμερα, θα αποκτήσει ένα τεράστιο πλεονέκτημα για να βρεθεί στα γήπεδα της Ρωσίας το καλοκαίρι.\nΜοναδικός "φόβος" για τη Σουηδία είναι η αδυναμία που παρουσιάζει εκτός έδρας. Κατά την διάρκεια των προκριματικών ο απολογισμός της ήταν 3 ήττες και 2 νίκες, ενώ στο ένα από τα δύο τρίποντα που πήρε ήταν κόντρα στο αδύναμο Λουξεμβούργο όπου κατάφερε με πολύ κόπο να το κερδίσει μόλις με 1-0.\nΣε σχέση με την πρώτη τους μονομαχία επιστρέφει ο Λούστιγκ, καθώς είχε λείψει λόγω τιμωρίας.\nΟι 4 από τις 5 τελευταίες αναμετρήσεις που έχει δώσει έχουν λήξει στο NG.\nΟ τίτλος "ο θάνατός σου η ζωή μου" ταιριάζει γάντι στη σημερινή 2η μονομαχία των δύο ομάδων!\nΤο έργο των Ιταλών μετά και την ήττα με 1-0 σίγουρα έχει δυσκολέψει, αλλά το σκορ δεν είναι αποτρεπτικό για να το τουμπάρει. Πάντως με βάση την εικόνα που έδειξε στη Στοκχόλμη, σήμερα θα πρέπει να εμφανιστεί βελτιωμένη εντελώς για να τα καταφέρει. Η Σουηδία από την άλλη εκτός του ότι έχει την καλύτερη δυνατή ψυχολογία, γνωρίζει πως αν πετύχει ένα γκολ τότε γίνεται το απόλυτο φαβορί για την πρόκριση. Μοναδικό ερωτηματικό πάντως αν θα καταφέρει να δείξει καλή εικόνα σήμερα, σε σχέση με τη γενική μετριότητα που βγάζει στα εκτός έδρας παιχνίδια της.\nΕν κατακλείδι τα δεδομένα που έχουμε, μας οδηγούν στο συμπέρασμα πως αμφότερες θα δώσουν βάση πρώτα στα μετόπισθεν και μετά να σκοράρουν. Ειδικά η Ιταλία πέραν του ότι ψάχνει γκολ δε θέλει σε τίποτα να δεχθεί ένα γρήγορο τέρμα, που θα βάλει ταφόπλακα στις ελπίδες της. Έτσι καταλήγουμε στο ποντάρισμα να μπει γκολ μετά το 28:00, που το βρίσκουμε στο 2.05 στη [Stoiximan].\n21:45 Ιταλία-Σουηδία Time First Goal Goal After 28' 2.05 10 0-0 -10.00


Θλίψη: Πέθανε ο επιχειρηματίας Νίκος Μούγιαρης - tromaktiko\nΘλίψη: Πέθανε ο επιχειρηματίας Νίκος Μούγιαρης\n6 Ιανουαρίου 2019 12:03\nΣυγκίνηση για τον ευπατρίδη και φιλάνθρωπο ομογενή\nΤην τελευταία του πνοή άφησε σε ηλικία 74 ετών ο επιχειρηματίας και ισχυρός παράγοντας του ελληνοαμαερικανικού λόμπι, Νίκος Μούγιαρης.\nΌπως μεταδίδει ο ΑΝΤ1, η είδηση του χαμού ενός ευπατρίδη και αγωνιστή για το Κυπριακό και τα εθνικά μας θέματα σκόρπισε συγκίνηση στην ομογένεια καθώς και στην γενέτειρά του, την Κύπρο.\nO Νίκος Μούγιαρης, γεννήθηκε στις 28 Φεβρουαρίου 1945 στην Αθηένου της Κύπρου και όταν αποφοίτησε από το Λύκειο στην Κύπρο σε ηλικία 19 ετών μετακόμισε στην Αγγλία και από εκεί πήρε φοιτητική βίζα για να σπουδάσει στις Ηνωμένες Πολιτείες.\nΣπούδασε στο Πανεπιστήμιο St. John’s και πολύ σύντομα έλαβε υποτροφία. Πήρε το πτυχίο Μπάτσελορ και κατόπιν το Μάστερ από το Πανεπιστήμιο Rutgers, και τα δύο στη Χημεία. Την δεκαετία του ’70 ίδρυσε την εταιρεία «ΜΑΝΑ Products», η οποία είναι μια από τις μεγαλύτερες εταιρείες καλλυντικών παγκοσμίως.\nΑπό τις πρώτες στιγμές συνδέθηκε με τους οργανωμένους φορείς της ομογένειας. Μετά την τουρκική εισβολή στην Κύπρο ανέλαβε ηγετικούς ρόλους τόσο στον Παγκύπριο Σύνδεσμο Αμερικής, όσο και σε άλλους παναμερικανικής εμβέλειας φορείς.\nΤο Ιανουάριο του 2012 ίδρυσε το Συμβούλιο Ελληνοαμερικανικής Ηγεσίας (ΗΑLC) . «Η ελληνική Διασπορά όπως και η Κύπρος και η Ελλάδα, αντιμετωπίζουν υπαρξιακούς κινδύνους», έχει πει σε μια συνέντευξη του για τους λόγους που ίδρυσε την οργάνωση και πρόσθεσε : «Αυτό είναι αποτέλεσμα έλλειψης ηγεσίας και οράματος. Η HACL δημιουργήθηκε σαν επαγγελματικός οργανισμός που σιγά-σιγά θα αναδειχθεί σαν Ινστιτούτο, στόχος του οποίου είναι η δημιουργία νέων ηγετών οι οποίοι θα αναδιοργανώσουν την ελληνική Ομογένεια στην Αμερική και να την ενδυναμώσουν. Το όραμα είναι σιγά-σιγά να ενώσουμε την Ελληνική Διασπορά ούτως ώστε με τα χρόνια σαν μία δυνατή φωνή και ικανή για έργα, να μπορέσει με πολλούς τρόπους να βοηθήσει τις κοινωνίες που ζούμε, την Ελλάδα και την Κύπρο. Αυτός είναι ο στόχος και θα επιμείνουμε να τον πετύχουμε». Σήμερα το HALC έχει αποκτήσει σημαντική επιρροή και λόγω της ανάπτυξης σημαντικών συνεργασιών έχει συνεργαστεί ιδιαίτερα στενά με την Αμερικανοεβραϊκή κοινότητα και έχει βοηθήσει στην οικοδόμηση ισχυρών δεσμών με Έλληνες ηγέτες.\nΤον Μάιο του 2012, ο Νίκος Μούγιαρης επισκέφθηκε το Πολιτειακό Πανεπιστήμιο «Rutgers University» της Νέας Ιερσέης και ανακοίνωσε τη δωρεά 600.000 δολαρίων για την ενίσχυση του ταμείου για την Εδρα Νεοελληνικών Σπουδών «Οδυσσέας Ελύτης».\nΗ δωρεά αυτή, ήταν η μεγαλύτερη που έγινε ποτέ από ομογενείς στο εν λόγω Πανεπιστήμιο και υλοποιήθηκε σε τρία χρόνια, διότι ο ευεργέτης ήθελε να δώσει το έναυσμα στον Ελληνικό Πολιτιστικό Σύνδεσμο να συγκεντρώσει τριακόσιες επί πλέον χιλιάδες δολάρια. Συνεπώς το Αποθεματικό Ταμείο για την Έδρα «Οδυσσέας Ελύτης» ενισχύθηκε με το ποσό των $900.000. Ο Νίκος Μούγιαρης είχε βραβευτεί από την ομογένεια, από την Εκκλησία της Αμερικής και από την Κύπρο. Το περασμένο καλοκαίρι η ιδιαίτερη του πατρίδα η Αθηένου τον βράβευσε και του παρέδωσε το χρυσό κλειδί της πόλης.\nΟ πρόεδρος της ΠΣΕΚΑ και του Παγκυπρίου Συνδέσμου Αμερικής Φίλιπ Κρίστοφερ εξέφρασε τη θλίψη του για το θάνατο «του μεγάλου αγωνιστή, του ηγέτη και οραματιστή, του επιχειρηματία, του μεγάλου ευεργέτη, του φιλάνθρωπου και του επιστήθιου φίλου του, του Νίκου Μούγιαρη.\n«Όλοι εμείς που γνωρίζαμε τα πρόβλημα της υγείας του Νίκου προσευχόμασταν καθημερινά και ελπίζαμε σε ένα θαύμα. Ο Νίκος ήταν μεγάλος αγωνιστής και το απέδειξε και με τον αγώνα που έδωσε τους τελευταίους μήνες με την ασθένεια. Προσευχόμαστε ο Θεός να αναπαύει την ψυχή του και να χαρίζει δύναμη στη σύζυγο, στην κόρη και στην οικογένειά του να ξεπεράσουν τον πόνο και τη θλίψη», επεσήμανε ο κ. Κρίστοφερ, υπενθυμίζοντας ότι ο θάνατός του ποιεί μεγάλη απώλεια για την ομογένεια, για την Κύπρο, την Ελλάδα και τον απανταχού ελληνισμό.\n«Η κυπριακή παροικία και κατ’ επέκταση η ομογένεια είναι φτωχότερη, διότι έχασαν έναν χαρισματικό ηγέτη, έναν οραματιστή, έναν ακαταδάμαστο μαχητή για την ελευθερία της Κύπρου και την προάσπιση των εθνικών μας θεμάτων, έναν μεγάλο ευεργέτη, έναν φιλάνθρωπο», πρόσθεσε ο κ. Κρίστοφερ υπενθυμίζοντας ότι η ζωή, το έργο και οι αγώνες του Νίκου Μούγιαρη αποτελούν μια τεράστια κληρονομιά», κατέληξε ο κ. Κρίστοφερ.\nΠότε η άσκηση μπορεί να σας βλάψει


Το 1ο επανδρωμένο ιπτάμενο αυτοκίνητο πέταξε με επιτυχία στην Ιαπωνία\nΤο πρώτο επανδρωμένο ιπτάμενο αυτοκίνητο πέταξε με επιτυχία στην Ιαπωνία (vid)\nTο ιπτάμενο αυτοκίνητο, που ονομάζεται SD-03, επανδρωμένο με έναν πιλότο, πραγματοποίησε μια πτήση περίπου τεσσάρων λεπτών. Στη σχετική ανακοίνωση, ο CEO της εταιρείας, Tomohiro Fukuzawa, ανέφερε ότι στόχος είναι το SD-03 να βγει στην παραγωγή.\nO Tomohiro Fukuzawa υποστηρίζει πως η εταιρεία οραματίζεται μία κοινωνία όπου «τα ιπτάμενα αυτοκίνητα θα είναι προσβάσιμα και εξυπηρετικά μέσα μεταφοράς», και οι άνθρωποι θα μπορούν να απολαμβάνουν έναν ασφαλή και άνετο νέο τρόπο ζωής. Το SD-03 είναι το μικρότερο ηλεκτρικό όχημα στον κόσμο, που απογειώνεται και προσγειώνεται καθέτως, σύμφωνα με την εταιρεία του και καταλαμβάνει τόσο χώρο όσο δύο παρκαρισμένα αυτοκίνητα. Έχει οκτώ κινητήρες όπου το καθιστούν ασφαλές σε έκτακτες περιπτώσεις.\nΗ Sky Drive Inc. φιλοδοξεί ότι το ιπτάμενο αυτοκίνητο θα γίνει κομμάτι της καθημερινής ζωής. Περισσότερες πτήσεις, υπό διαφορετικές συνθήκες, θα πραγματοποιηθούν στο μέλλον. Η εταιρεία ευελπιστεί πως το ιπτάμενο αυτοκίνητο θα βγει στην παραγωγή το 2023.\nSD-03 Sky Drive Inc Tomohiro Fukuzawa ιπτάμενο αυτοκίνητο


Η μνήμη του Θεού στον άνθρωπο φανερώνει κοινωνία με τον Θεό και άρα είναι σαν προσευχή. Ο αγώνας για την συνεχή επίκληση του αγίου Ονόματος του Χριστού με την ευχή «Κύριε Ιησού Χριστέ, ελέησόν με τον αμαρτωλόν», ανανεώνει συνεχώς στον άνθρωπο την μνήμη του Θεού και την κοινωνία με τον Θεό. Γι’ αυτό και ο Απόστολος Παύλος έγραφε στους Θεσσαλονικείς: «Αδιαλείπτως προσεύχεσθε».\nΜε την μνήμη του Θεού και την προσευχή ο άνθρωπος φανερώνει την αληθινή ευγένεια της φύσεώς του, που είναι μεθόριο μεταξύ ορατού και αοράτου κόσμου και «ζώον θεούμενον»· ξεπερνά την φυσική αναγκαιότητα, εκτείνει την ύπαρξή του μέχρι τον Θεό, αισθάνεται ελεύθερος από ό,τι τον κρατά αιχμάλωτο στην γη.\nΓια να είναι όμως η προσευχή αληθινή, πρέπει να είναι προσευχή του όλου ανθρώπου και όχι μόνον των χειλέων ή μόνον του νου ή μόνον της καρδιάς.\nΤελεία προσευχή είναι η νοερά και συγχρόνως καρδιακή. Ο νους προσεύχεται μέσα από την καρδιά, που είναι το κέντρο της υπάρξεως. Δηλαδή ο όλος άνθρωπος από το βάθος του και το κέντρο του προσεύχεται εκπληρώνοντας την πρόσκληση του Θεού: «Αγαπήσεις Κύριον τον Θεόν σου εξ όλης της ψυχής σου και εξ όλης της καρδίας σου και εξ όλης της ισχύος σου και εξ όλης της διανοίας σου και τον πλησίον σου ως εαυτόν». Ολόκληρος ο άνθρωπος προσφέρεται στον Θεό.\nΓι’ αυτή την προσευχή χρησιμοποιείται η μονολόγιστη ευχή «Κύριε Ιησού Χριστέ, ελέησόν με τον αμαρτωλόν», που με την σύντομη επίκλησή της βοηθεί στην συγκέντρωση του νου και στο βύθισμα του νου στην καρδιά.\nΟι άγιοι Πατέρες, οι λεγόμενοι νηπτικοί, από την πείρα τους έγραψαν για τον τρόπο και την μέθοδο αυτής της προσευχής. Υπάρχει μια συλλογή των έργων αυτών των αγίων Πατέρων, που λέγεται Φιλοκαλία. Και η λέξη φιλοκαλία είναι χαρακτηριστική. Με την νοερά και καρδιακή προσευχή ο πιστός ενώνεται με τον Θεό, θεάται τον Θεό, που είναι ό,τι ομορφότερο υπάρχει στον κόσμο, το υπέρτατο κάλλος.\nΕπειδή υπάρχει ο κίνδυνος να γίνει κάποια σύγχυση μεταξύ της καρδιακής προσευχής και των διαφόρων τρόπων διαλογισμού και προσευχής, όπως ασκείται στις ανατολικές θρησκείες, νομίζω ότι πρέπει να διευκρινίσω μερικά ζητήματα:\n1. Όχι μόνον η μονολόγιστη ευχή, το «Κύριε Ιησού Χριστέ…», αλλά και κάθε προσευχή της Εκκλησίας, όπως η θεμελιώδης θεοπαράδοτος κυριακή προσευχή, το «Πάτερ ημών», πρέπει να είναι νοερά και καρδιακή, δηλαδή να βγαίνει από το βαθύτερο είναι μας.\n2. Η απόκτηση του χαρίσματος της αδιαλείπτου νοεράς και καρδιακής προσευχής δεν είναι για μας τους ορθοδόξους κυρίως ζήτημα μεθόδου και τεχνικής, αλλά ζήτημα συντετριμμένης καρδιάς, δηλαδή καρδιάς που μετανοεί, πονάει για τις αμαρτίες της και ταπεινώνεται. Χωρίς αυτή την καρδιά καμιά μέθοδος και τεχνική της προσευχής, όπως η χρησιμοποίηση της εισπνοής και εκπνοής, δεν μπορεί να φέρει την αληθινή προσευχή.\n3. Η καρδιακή και νοερά προσευχή προϋποθέτει την συμμετοχή μας στην ζωή της Εκκλησίας, στα Μυστήριά της, την τήρηση των εντολών του Θεού και την υπακοή σε πνευματικό πατέρα. Δεν είναι δηλαδή μια ατομικιστική – ιδιωτική προσέγγιση του Θεού. Μέσα στην Εκκλησία ο ταπεινός χριστιανός λαμβάνει την Χάρι του Θεού και αυτή η Χάρις ενεργεί μέσα του, με την ιδική του βέβαια συνεργασία και θέληση, την αληθινή προσευχή.\nΤελειώνοντας στο θέμα της προσευχής θα ήθελα να πω ότι ο σημερινός άνθρωπος έχει κατ’ εξοχήν ανάγκη από την προσευχή για να μπορεί να μη απορροφάται από τον σύγχρονο βαθύτατα υλιστικό τρόπο ζωής ξεχνώντας την θεοείδειά του, δηλαδή την θεϊκή καταγωγή και τον θεϊκό προορισμό του.\nΑκόμη, για να μπορεί να κρατά την εσωτερική του ενότητα, ισορροπία και ειρήνη μέσα στην φοβερή διασπαστικότητα, ανισορροπία και εξωστρέφεια του συγχρόνου κόσμου. Για να μπορεί, έχοντας συνεχή την αίσθηση της παρουσίας και προνοίας του Θεού στην ζωή του, να μην «αγχώνεται», απελπίζεται και βιώνει τον κόσμο ως κενό και «μη-νόημα».\nΜε την συνεχή επίκληση του γλυκυτάτου και αγίου Ονόματος του Χριστού θα αισθάνεται τον Χριστό στην καρδιά του, θα αποφεύγει την αμαρτία, θα καλλιεργεί αισθήματα αγάπης για τον Θεό και τους ανθρώπους. Θα ειρηνεύει ο ίδιος και θα ειρηνεύει και τους ανθρώπους του περιβάλλοντός του.\nΑς μου επιτρέψετε μια αδελφική συμβουλή από την πνευματική παράδοση του Αγίου Όρους: Όσο περισσότερες φορές την ημέρα με πόθο λέμε την ευχή «Κύριε Ιησού Χριστέ…», τόσο πιο κοντά στον Θεό θα είμαστε και τόσο περισσότερη Χάρι και δύναμη θα λαμβάνουμε για να αντιμετωπίζουμε τις διάφορες δυσκολίες και πειρασμούς της ζωής.\nΟΜΙΛΙΑ ΣΤΟ ΑΠΟΣΤΟΛΙΚΟ ΑΝΑΓΝΩΣΜΑ ΚΥΡΙΑΚΗΣ (Β’ Κορινθ. 4,6-15)\nΟ Απόστολος Παύλος στο σημερινό ανάγνωσμα μεταξύ άλλων αναφέρεται στις ποικίλες θλίψεις και διωγμούς που συνέχεια υπέφερε, οι οποίες όμως ποτέ δεν τον κατέβαλαν. Το θέμα αυτό, των θλίψεων είναι πολύ σημαντικό για όλους μας. Γιατί ποιός δεν αντιμετωπίζει θλίψεις στη ζωή του; Γι αυτό ο Ιησούς μας έχει προετοιμάσει : «εν τῶ κόσμῳ θλίψιν έξετε» (Ιωάν. 16, 33). Και ο Παύλος προετοίμαζε όσους γίνονταν μέλη της Εκκλησίας: «διά μέσου πολλών θλίψεων θα εισέλθουμε στη βασιλεία των ουρανών» (Πράξ. 14,22). Επομένως αυτός είναι ο γενικός κανόνας. Όλους θα μας βρούν θλίψεις. Και οι πιό καλοί άνθρωποι και άγιοι άνθρωποι είχαν θλίψεις. Ακόμη και η Παναγία Μητέρα του Κυρίου μας αισθάνθηκε σαν δίκοπο μαχαίρι να την διαπερνά ο πόνος, όταν αντίκρυσε τον Υιόν και Θεόν της πάνω στο Σταυρό να οδυνάται· όπως ακριβώς την είχε προειδοποιήσει ο Δίκαιος Συμεών όταν πήγε το θείον Βρέφος 40 ημερών στο ναό των Ιεροσολύμων (βλ. Λουκ.2,35). Όσο λοιπόν βρισκόμαστε σε αυτή τη ζωή να ξέρουμε ότι θλίψεις, μικρές η μεγάλες, ανάλογα με την αντοχή του καθενός, θα έχουμε.\nΕκείνο όμως που μένει από την πλευρά μας να κάνουμε είναι να μάθουμε το πώς να αντιμετωπίζουμε την κάθε θλίψη που μας έρχεται. Το να λέμε π.χ. σε μια βαρειά αρρώστια: «γιατί να συμβεί σε μένα αυτό;» δεν βελτιώνει την κατάσταση. Πολλές θλίψεις χτυπούν τον κόσμο· τί φυσικότερο κάτι από αυτά, μικρό ή μεγάλο, να συμβεί και σε μένα! Πόσες ασθένειες έπληξαν και σύγχρονους Αγίους, που γνωρίσαμε, όπως τον Άγιο Πορφύριο τον Καυσοκαλυβίτη, τον Άγιο Παΐσιο τον Αθωνίτη και τόσους άλλους Αγίους. Γιατί να μην έλθουν και σε μας θλίψεις;\n• «Θλιβόμενοι αλλ’ ου στενοχωρούμενοι» (στίχ. 8). Τα δύο αυτά ρήματα «θλίβομαι» και «στενοχωροῦμαι» φαίνονται να έχουν την ίδια έννοια. Όμως ο Παύλος κάνει μια σημαντική διάκριση κατά την ερμηνεία των αγίων Πατέρων· οι θλίψεις προέρχονται από εξωτερικούς παράγοντες. Από έλλειψη των αναγκαίων για τη ζωή μας· από επιθέσεις εχθρών· από μίση, αδικίες, προσβολές και τόσα άλλα, που προέρχονται όχι μόνον από εχθρούς αλλά και φίλους, ακόμη και από μέλη της οικογενείας μας. Όλα αυτά οι άλλοι μας τα προκαλούν. Η στενοχώρια όμως προκαλείται από μας τούς ίδιους, όταν νικηθούμε από τη θλίψη και παραδοθούμε σ’ αυτήν. Και ακριβώς αυτό είναι το σημείο που πρέπει να προσέχουμε. Αυτό το είχε επιτύχει ο Παύλος. Αντιμετώπιζε τις θλίψεις με τέτοιον τρόπο, ώστε δεν του προκαλούσαν αγωνία και στενοχώρια. Και όχι μόνον στενοχώρια δεν είχε, αλλά αντίθετα, ένιωθε χαρά. Γράφει αυτά τα καταπληκτικά λόγια μέσα από τη φυλακή της Ρώμης στους Κολοσσαείς: «χαίρω για τα παθήματά μου» (Κολ. 1,24).\nΠροσθέτει ο Απόστολος Παύλος στην Επιστολή του: «απορούμενοι αλλ’ ουκ εξαπορούμενοι» (στίχ. 8). Δηλαδή, βρισκόμαστε κάποτε φαινομενικά σε αδιέξοδο, όμως δεν απελπιζόμαστε· προσπαθούμε και βρίσκουμε τρόπους λυτρώσεως και σωτηρίας από τα δεινά. Με τον φωτισμό του Αγίου Πνεύματος σε όλα τα θέματα που μας καταθλίβουν μπορεί να βρεθεί η κατάλληλη αντιμετώπιση.\nΕπίσης: «διωκόμενοι ἀλλ’ ουκ εγκαταλειπόμενοι (στίχ. 9). Συχνοί ήταν οι διωγμοί που αντιμετώπιζε ο Παύλος ό,που πήγαινε. Τον εράβδιζαν, τον λιθοβολούσαν, τον πήγαιναν στα δικαστήρια, τον φυλάκιζαν. Ποτέ όμως δεν έχασε το θάρρος του. Αισθανόταν πάντοτε την παρουσία του Χριστού κοντά του να τον ενισχύει και ενδυναμώνει. Μέχρι σημείου μάλιστα, μέσα στη φυλακή των Φιλίππων, πληγωμένος από τους ραβδισμούς που υπέστη προηγουμένως, να προσεύχεται και να υμνεί τον Θεό, μαζί με τον συνοδό του Σίλα. Κάποτε και θαύματα ενεργεί ο Θεός για να προστατεύσει τους ανθρώπους που στηρίζουν την ελπίδα τους σε Αυτόν. Με θαύμα δεν ελευθέρωσε ο Θεός τον Παύλο και τον Σίλα από τη φυλακή των Φιλίππων εκείνο το βράδυ; Καθώς υμνούσαν οι Απόστολοι τον Θεό, έγινε μεγάλος σεισμός· οι πόρτες της φυλακής άνοιξαν και τα δεσμά όλων των φυλακισμένων λύθηκαν. (βλ. Πράξ. 16, 5-26).\nΠροσθέτει ακόμη ο Απόστολος: «καταβαλλόμενοι αλλ’ ουκ απολλύμενοι». Εδώ ο Παύλος χρησιμοποιεί την εικόνα των παλαιστών που ο ένας προσπαθεί να ρίξει τον αντίπαλό του κάτω να ακουμπήσει η πλάτη του στη γή. Εμάς, λέγει ο Απόστολος, μας ρίχνουν κάτω, αλλά αντιστεκόμαστε και δεν χάνουμε τον αγώνα.\nΟ Απόστολος Παύλος, λοιπόν, ας είναι το πρότυπό μας στην αντιμετώπιση των πάσης φύσεως θλίψεων από στέρηση αναγκαίων, από έχθρες, διωγμούς, αδικίες, ασθένειες και άλλες αιτίες. Να τα αντιμετωπίζουμε όλα τα θλιβερά της ζωής αυτής με θάρρος και πίστη στον Παντοδύναμο Κύριό μας. Με προσπάθεια επίμονη και αγώνα συνεχή μέχρι την τελική νίκη. Με υπομονή και δυνατή προσευχή. Και να μή ξεχνάμε ότι ο Θεός δεν θα επιτρέψει να υποφέρουμε θλίψεις που ξεπερνούν τις δυνάμεις μας· αλλά όταν έρθει ο πειρασμός, θα δώσει μαζί και την διέξοδο, ώστε να μπορέσουμε να τον αντέξουμε (βλ. Α» Κορ. 10,13).\nΔεν είναι απλό να ευχαριστείς το Θεό την ώρα των δοκιμασιών. Στα ευχάριστα και χαρούμενα, άνετα βγαίνει το «δόξα τω Θεώ». Στα δύσκολα και δυσάρεστα, πώς μπορείς να το λες; Όταν οι άγιοι δεν είχαν δοκιμασίες έλεγαν «με εγκατέλειψε ο Θεός». Πώς εμείς το λέμε όταν έλθουν οι δοκιμασίες και «δεν βλέπουμε άσπρη μέρα»;\nΕίναι αλήθεια πως η χριστιανική ζωή διαφέρει από την κοσμική, όχι κατά πως νομίζουν μερικοί, ότι η πρώτη είναι όλο άσκηση κι αγώνας και η δεύτερη διασκέδαση και γλέντι. Η αντίληψη ότι ο χριστιανός δεν έχει χαρά αλλά ικανοποίηση επειδή εφαρμόζει το θέλημα του Θεού που θέλει κόπους και στερήσεις, φαίνεται πως είναι ένα μεγάλο ψέμα. Η διαφορά του χριστιανικού από τον κοσμικό τρόπο ζωής, βρίσκεται στη θέα των δοκιμασιών και των θλίψεων, που οπωσδήποτε θα έρθουν στη ζωή.\nΌσοι με υπομονή και εμπιστοσύνη στην αγάπη του Θεού πέρασαν το δικό τους Σταυρό, βεβαιώνουν πως δεν ήταν μόνοι. Αόρατα και αθόρυβα παρέστεκε Εκείνος, που πέρασε το μεγάλο Σταυρό και γι’ αυτό γνώριζε τα βιώματά τους. Κι ακόμα, πως η δοκιμασία έχει το λόγο της, συνήθως θεραπευτικό αλλά και για να ετοιμαστεί η καρδιά να χωρέσει τη χάρη που ακολουθεί τις δοκιμασίες.\nΤο «δόξα τω Θεώ πάντων ένεκεν», που ο ιερός Χρυσόστομος το είπε και έκλεισε τα μάτια του, το είπε στις κακουχίες, στην εξορία, στον πόνο της εγκατάλειψης. Γιατί τότε ζούσε την οικειότητα με τον εσταυρωμένο Κύριό του, που, μέσα από το Σταυρό και τις ποικίλες μορφές θανάτου, νίκησε το θάνατο και «εχαρίσατο ημίν ζωήν την αιώνιον».\nΌποιος αποδέχεται την όποια δοκιμασία του, ως παραχώρηση Θεού που στοχεύει στη γνώση ενός άλλου τρόπου ζωής κι ετοιμάζει την ύπαρξη να γνωρίσει την όντως ζωή, αυτός κατανοεί την ευλογία του πόνου. Αυτός μπορεί να πει με την καρδιά του « δόξα τω Θεώ πάντων ένεκεν», γιατί ξέρει πως ο Χριστός θέλει να τον κάνει δικό Του, όμοιο Του στο πάθος και στην Ανάστασή Του. Ξέρει πια ότι οι δοκιμασίες δεν είναι τιμωρίες, γιατί ο Θεός δεν τιμωρεί, ακόμα και αν δεν θέλουμε να είμαστε δικοί Του. Είναι η πραγματική αγάπη και ελευθερία που καλεί, μέσω των δοκιμασιών, σε προσωπική συνάντηση και ένωση.\nΑλήθεια, πώς θα ενωθείς με τον Χριστό, όταν δεν πόνεσες, δεν ταπεινώθηκες, δεν έκλαψες στη μοναξιά σου; Πώς θα νιώσεις το «περίλυπος εστι η ψυχή μου έως θανάτου», που είπε στη Γεθσημανή λίγο πριν το Σταυρό, όταν ποτέ δεν λυπήθηκες έως θανάτου; Πως, ακόμα, θα καταλάβεις το «Θεέ μου, Θεέ μου, μου ίνα τι με εγκατέλιπες;» όταν πάντα νιώθεις αυτάρκης;\nΚι όταν τα πιο πάνω σού γίνουν βιώματα, τότε θα σου δοθεί και η εσωτερική πληροφορία της νίκης κατά του δικού σου θανάτου, που θα σου φέρει τη χαρά και την πληρότητα. Στις δε μικρές και μεγάλες δοκιμασίες, που θα έρχονται μέχρι το τέλος της ζωής, θα μπορείς και συ να λες αυθόρμητα το λόγο του μεγάλου ιεροκήρυκα όλων των αιώνων: « δόξα τω θεώ πάντων ένεκεν».


Εναλλακτικές ονομασίες: Call to Arms\nΠαίξτε στο Call to Arms\nΚοιτώντας μέσα από το παιχνίδι αναγγέλλοντας κάλεσμα στα όπλα ρυμουλκούμενο βίντεο, μπορείτε να καταλάβετε τη βασική ουσία του έργου. Game - Στρατηγική, και αυτό τα λέει όλα! Αδιάκοπη μάχες, σκληρές μάχες, τα σχέδια για την άμυνα και την επίθεση, όπλα, αίμα, θάνατος, τους συναδέλφους - τόσο εδώ είναι μια λίστα με το τι θα συναντήσετε, ξεκινώντας gameplay. Ποια είναι η αλήθεια, καθώς το έργο είναι ακόμα υπό ανάπτυξη - προτού να αρχίσουν να συνειδητοποιούν την καταπολέμηση στρατηγική τους, θα πρέπει να περιμένουν!\nΠίσω στα τέλη του 2012 ο κόσμος των παιχνιδιών εισήχθη ανακοίνωση του νέου κάλεσμα στα όπλα pc. Και αν η εταιρεία στο παρελθόν Digitalmindsoft ειδικεύεται στα παιχνίδια, περιγράφοντας τα γεγονότα του Δευτέρου Παγκοσμίου Πολέμου (όπως οι άνδρες του έργου του πολέμου), αλλά τώρα όλα από τις κυριότερες δράσεις του παιχνιδιού λαμβάνει χώρα σε ενεστώτα χρόνο. Η πρώτη γραμμή κινείται στο έδαφος της σύγχρονης Ευρώπης. Οι φήμες λένε ότι ο τρόπος που πρέπει να μοιάζει με την αρχή της σύγχρονης ρεαλιστικά παιχνίδια πολέμου, δείτε και μόνοι σας;\nΑν πιστεύετε ότι οι προγραμματιστές, στη συνέχεια, αμέσως μετά όλοι οι ενδιαφερόμενοι θα είναι σε θέση να κατεβάσετε το κάλεσμα στα όπλα, θα είναι διαθέσιμο σε δύο κλάσματα. Πλοηγηθείτε στο πεδίο της μάχης μπορεί να είναι σε περισσότερα από 20 διαφορετικά είδη των οχημάτων, καθώς και για αυτοάμυνα και mount επιθέσεις, όπως συγκρατημένα διαθέσιμο οπλοστάσιο πάνω από 60 διαφορετικούς τύπους όπλων. Για λόγους ευκολίας, οι παίκτες θα έχουν την ευκαιρία να ελέγχουν κάθε μάχιμη μονάδα ξεχωριστά. Βολικό επισκόπηση του τρίτου προσώπου βοηθά να κρατήσει στην κορυφή όλων των «πτέρυγες» και βιοτεχνική ζώνη.\nΠρόσκληση στα όπλα - ένα παιχνίδι που σε όλη την ιστορία της ύπαρξής του, θα πρέπει να συμπληρωθούν και να επικαιροποιηθούν. Τουλάχιστον τώρα οι προγραμματιστές έχουν υποσχεθεί να παρακολουθεί συνεχώς τη σημασία της δημιουργίας του, την προσαρμογή στις μεταβαλλόμενες ανάγκες, προσθέτοντας νέες θέσεις εργασίας, τη διεύρυνση του καταλόγου των διαθέσιμων μονάδων και την εισαγωγή νέων ιστορίες. Αν ο τρόπος που είναι, τότε το έργο έχει τη δυνατότητα να γίνει ένα από τα πιο περιζήτητα και δημοφιλή!\nΣχετικά με το πώς θα είναι ενδιαφέρον να παίξει κάλεσμα στα όπλα μέχρι δύσκολο να κρίνουμε, γιατί τώρα προσβάσιμες μόνο με μια πρώιμη έκδοση alpha του παιχνιδιού. Ωστόσο, η επίσημη παρουσίαση είναι στο δρόμο. Ο καθένας, πρόθυμος να δοκιμάσει το δικό του έργο γρήγορα, οι παίκτες δημιουργούν κοινότητα σε κοινωνικά δίκτυα και ενεργά συζητήσουν το παιχνίδι στο φόρουμ. Κρίνοντας από τον αριθμό των έτοιμοι να κατεβάσετε παίκτες του έργου, μπορούμε να υποθέσουμε ότι το Call of Arms δεν θα υποφέρουν από την έλλειψη της προσοχής.\nΌπως και πολλοί άλλοι προγραμματιστές, Bioware δεν παραμελούν δωρεές gamers δράση. Το ποσό που ζητήθηκε για το έργο είναι περίπου 130 χιλιάδες δολάρια. Εκπρόσωποι Developer υποστηρίζουν ότι κάθε σεντ δώρισε θα βοηθήσει να βελτιώσετε τα γραφικά, κινούμενες εικόνες του παιχνιδιού, τη βελτιστοποίηση του κινητήρα και να προσθέσετε όσες επιπλέον περιεχόμενο του παιχνιδιού. Τώρα, ακόμη και μπορείτε να κάνετε τη δωρεά σας, η οποία θα βοηθήσει να γίνει το επόμενο Call μας στην αναθεώρηση όπλων πιο ουσιαστική και διασκέδαση! Παίξτε στο Call to Arms\nPapa Louie Αναζητήσεις Σαλιγκάρι bob Ψάρεμα Call to Arms


Ένας στους πέντε Αμερικανούς μολύνθηκε από κορωνοϊό λέει το Πανεπιστήμιο Τζων Χόπκινς – Pronews.gr\nΚόσμος 18.01.2022 | 21:36\nΣχεδόν ένας στους πέντε Αμερικανούς έχει μολυνθεί από Covid-19, από την έναρξη της πανδημίας μέχρι σήμερα στις ΗΠΑ, σύμφωνα με τα στοιχεία του πανεπιστημίου Τζονς Χόπκινς.\nΣυνολικά 66 εκατομμύρια κρούσματα έχουν καταγραφεί, μέχρι σήμερα Τρίτη, στις Ηνωμένες Πολιτείες. Δηλαδή, περίπου το ένα πέμπτο του πληθυσμού της χώρας.\nΠαράλληλα, σε επιπλοκές της Covid-19 αποδίδονται 851.000 θάνατοι μέχρι σήμερα.\nΟι Ηνωμένες Πολιτείες βρίσκονται αντιμέτωπες με μία νέα έξαρση των κρουσμάτων κορωνοϊού από τα μέσα Δεκεμβρίου, λόγω της εξαιρετικά μεταδοτικής παραλλαγής Όμικρον.\nΚατά μέσο όρο η χώρα καταγράφει σχεδόν 800.000 νέες μολύνσεις και 1.800 θανάτους σε καθημερινή βάση, με ανοδική τάση κάθε εβδομάδα, σύμφωνα με τα τελευταία στοιχεία των αμερικανικών Κέντρων Ελέγχου και Πρόληψης Ασθενειών (CDC).


Αγωγές εναντίον του Δημοσίου ετοιμάζουν οι επαγγελματίες εστίασης – ParosNews\nΑγωγές εναντίον του Δημοσίου ετοιμάζουν οι επαγγελματίες εστίασης\n8 Φεβρουαρίου, 2021 8 Φεβρουαρίου, 2021 ParosNews\t241 Views 0 Σχόλια\nΟ κύβος ερρίφθη και εκατοντάδες επιχειρηματίες εστίασης από ολόκληρη την Ελλάδα αποφάσισαν να κινηθούν νομικά εναντίον του Δημοσίου και να διεκδικήσουν αποζημιώσεις για την οικονομική ζημιά που έχουν υποστεί από τα περιοριστικά μέτρα που τους έχουν επιβληθεί, λόγω της πανδημίας.\nΟι επιχειρηματίες εστίασης συμβουλεύτηκαν αρκετούς δικηγόρους και διαπίστωσαν πως υπάρχει το νομικό πλαίσιο το οποίο τους επιτρέπει να διεκδικήσουν αποζημιώσεις από το ελληνικό δημόσιο.\nΔρομολογούνται λοιπόν από επαγγελματίες του κλάδου της εστίασης οι διαδικασίες για αγωγές στο Διοικητικό Πρωτοδικείο για την διεκδίκηση αποζημιώσεων από το ελληνικό δημόσιο.\nΑσφαλείς πληροφορίες του Reporter αναφέρουν πως την προσεχή Τετάρτη έχει προγραμματιστεί (10/2) τηλεδιάσκεψη των επιχειρηματιών με γνωστό δικηγορικό γραφείο, το οποίο θα αναλάβει την υπόθεση. Η νομικοτεχνική ομάδα που έχει αναλάβει την υπόθεση εκτιμά πως οι επιχειρήσεις του κλάδου της εστίασης μπορούν να διεκδικήσουν με αξιώσεις τις αποζημιώσεις, με βάση τον τζίρο τους το 2019.\nΑυτό θεωρείται το “κρίσιμο ραντεβού” που θα καθορίσει τις εξελίξεις. Άλλωστε, όσο περισσότεροι επιχειρηματίες εστίασης πειστούν πως αξίζει να κινηθούν νομικά, τόσο πιο ισχυρό θα γίνει το κίνημα και το μήνυμα που θα εκπέμψουν.\nΠαράλληλα, ο κλάδος της εστίασης έχει αποφασίσει να εντείνει το προσεχές διάστημα τις κινήσεις του και επιδιώκει να έχει συναντήσεις με κορυφαίους υπουργούς της κυβέρνησης. Μέλη της ομάδας estiasigreece θα συναντηθεί τις προσεχείς ημέρες με τον υπουργό Οικονομικών, Χρήστο Σταϊκούρα για να παρουσιάσει τα αιτήματά του.\nΕπίσης, ο Κύκλος Επαγγελματιών Εστίασης δραστηριοποιείται ιδιαίτερα για το ζήτημα των πληρωμών για τα τραπεζοκαθίσματα και έχει ζητηθεί παρέμβαση του υπουργού Εσωτερικών, Μάκη Βορίδη. Οι επαγγελματίες διαμαρτύρονται επειδή δεν υπήρξε παράταση των πληρωμών των συγκεκριμένων οφειλών, παρά το lockdown και μάλιστα πολλοί εξ αυτών καλούνται να πληρώσουν και βαριά πρόστιμα. Το ζήτημα είναι στην αρμοδιότητα του υπουργείου Εσωτερικών, που καλείται να δώσει λύση.\n← Previous Επανέρχονται τα δρομολόγια της Blue Star σε Πάρο – Νάξο για την μεταφορά των νεφροπαθών\nNext → Κατερίνα Νοτοπούλου: Η χώρα μας χρειάζεται νέα τουριστική πολιτική βιώσιμος τουρισμός σε βιώσιμους προορισμούς.\nΑκτοπλoία: Κόβονται δρομολόγια πριν τον χειμώνα\n4 Σεπτεμβρίου, 2020 5 Σεπτεμβρίου, 2020 ParosNews\t0\nQantas: Πτήσεις μόνο με πιστοποιητικό εμβολιασμού


Στους 32 του Γιουρόπα Λιγκ Γάνδη, Βόλφσμπουργκ, Άλκμααρ, Μπράγκα και Γουλβς | News\n15:59 Τέλος ο Φιντέλης από την ΑΕΛ\nSports Football Europa League Στους 32 του Γιουρόπα Λιγκ Γάνδη, Βόλφσμπουργκ, Άλκμααρ, Μπράγκα και Γουλβς\n29.11.2019 08:54 Europa League Sigmalive.Sports\nΟι Γάνδη, Βόλφσμπουργκ, Άλκμααρ, Μπράγκα και Γουλβς εξασφάλισαν την πρόκρισή τους στους 32 του Europa League. Χαμός σε έβδομο και δέκατο όμιλο.\nH Πόρτο έφερε τούμπα τον 7ο όμιλο. Βρέθηκε να χάνει στη Βέρνη από το γκολ του Φάσναχτ μόλις επτά λεπτά μετά την έναρξη του ματς, αλλά με τον Βενσάν Αμπουμπακάρ έφθασε στην ανατροπή και τη νίκη (1-2), ενώ έπιασε τη Ρέιντζερς στη δεύτερη θέση.\nΗ ομάδα του Στίβεν Τζέραρντ βρέθηκε πίσω στο σκορ στο Ρότερνταμ από γκολ του Τόορνστρα, πήρε προβάδισμα με τις δυο κεφαλιές του Μορέλος, αλλά δεν έφυγε με τη νίκη. Ο Σινιστέρα ισοφάρισε για τους Ολλανδούς.\nΗ Εσπανιόλ ήταν πριν την έναρξη του ματς της Βουδαπέστης στην επόμενη φάση της διοργάνωσης. Αυτό, ωστόσο, δεν εμπόδισε τους Καταλανούς να κάνουν τη ζημιά στη Φερεντσβάρος. Πάγωσαν το γήπεδο με τον Νταρντέρ στο έκτο λεπτό του επιπρόσθετου χρόνου και η Λουντογκόρετς παραμένει στη δεύτερη θέση, καθώς πήρε ισοπαλία 1-1 στη Μόσχα από την αδιάφορη ΤΣΣΚΑ. Η ομάδα της Βουλγαρίας ή της Ουγγαρίας θα συνοδεύσει την Εσπανιόλ στους 32.\nΓάνδη και Βόλφσμπουργκ συνεχίζουν στους 32 του Europa League. Η Βόλφσμπουργκ με εύστοχη εκτέλεση πέναλτι του Βέρχορστ έφυγε με τη νίκη από τη Λβιβ, ενώ ο βαθμός στο Ζοφρουά Γκισάρ αρκούσε για τη Γάνδη προκειμένου κι αυτή να πάρει το εισιτήριο για την επόμενη φάση της διοργάνωσης.\nΧαμός στον 10ο όμιλο! Η Ρόμα πέρασε από την Κωνσταντινούπολη με 3-0. Δεν συνάντησε αντίσταση από την Μπασακσεχίρ και τη συνέτριψε με 3-0. Βερτού (με πέναλτι), Κλάιφερτ και Τζέκο πέτυχαν τα γκολ των τζαλορόσι.\nΗ Γκλάντμπαχ δυσκολεύτηκε στο Γκρατς, αλλά έφυγε με το τρίποντο. Τη λύση έδωσε ο Στιντλ στο 60ό λεπτό. Ο αρχηγός των πουλαριών σφράγισε τη νίκη. Γκλάντμπαχ, Ρόμα και Μπασακσεχίρ θα διεκδικήσουν τις δυο θέσεις στην τελευταία (6η) αγωνιστική.\nΜπράγκα και Γουλβς βρίσκονται ήδη στην επόμενη φάση της διοργάνωσης. Το ματς στο Μουνισιπάλ της πόλης του πορτογαλικού Βορρά είχε έξι γκολ, αλλά όχι νικητή. Οι μινιότος προηγήθηκαν, αλλά η Γουλβς το γύρισε με 3-1, αλλά οι Πορτογάλοι πήραν το βαθμό χάρη στο 3-3.\nΗ Μπεσίκτας αν και βρέθηκε πίσω στο σκορ από τη Σλόβαν, κατάφερε κι έκανε την ανατροπή. Την ολοκλήρωσε στο πρώτο λεπτό των καθυστερήσεων με εκτέλεση πέναλτι του Λιάιτς. Οι Τούρκοι και οι Σλοβάκοι δεν θα έχουν ευρωπαϊκή συνέχεια.\nΗ Παρτίζαν προηγήθηκε 2-0 στη Χάγη και όλα έδειχναν ότι θα έβαζε φωτιά στον όμιλο. Ο Ασάνο άνοιξε το σκορ για την ομάδα του Βελιγραδίου στο 16ο λεπτό και ο Σούμπα στο 27ο διεύρυνε το προβάδισμα των ασπρόμαυρων.\nΗ AZ, ωστόσο, δεν είχε πει την τελευταία της λέξη. Ο Ντρούιφ μείωσε το σκορ στο δεύτερο λεπτό του επιπρόσθετου χρόνου στο 88ο λεπτό, ενώ ο ίδιος παίκτης στο δεύτερο λεπτό του επιπρόσθετου χρόνου ισοφάρισε στο τελικό 2-2 για την ολλανδική ομάδα.\nΟι φάσεις και τα γκολ του γαλαζοκίτρινου διπλού! (ΒΙΝΤΕΟ)


18:25 - 15 Ιαν 2021 | Ειδήσεις\nΕιδική ομάδα επισκέφθηκε αμέσως την έδρα, που είχε δηλώσει η εταιρεία, όπου και διαπιστώθηκε ότι τα γραφεία ήταν κενά. Η έρευνα στα πληροφοριακά συστήματα των τελωνειακών αρχών εντόπισε την ύπαρξη συσχετιζόμενων ΑΦΜ, που οδήγησαν σε άλλα φυσικά και νομικά πρόσωπα, τα οποία σχετίζονται με την αποστολή από τη Βουλγαρία στην Ελλάδα των ίδιων Χημικών Διαλυτών.\nΑπό τον ηλεκτρονικό έλεγχο, διαπιστώθηκε η ύπαρξη κοινών παραμέτρων, που οδηγούν σε modus operandi αυτών των νομικών προσώπων. Το βυτιοφόρο και το περιεχόμενό του δεσμεύθηκαν προσωρινά και το βυτίο σφραγίστηκε, ενώ αφαιρέθηκαν οι πινακίδες του οχήματος και κρατήθηκε η άδεια κυκλοφορίας του\nΤο κύκλωμα που εντοπίστηκε χρησιμοποιεί την «έξυπνη φόρμουλα», που ονομάζεται Designer Fuel Oil. Αποτελεί ένα νέο προϊόν, του οποίου η πρόσμειξη σε ποσοστό 30-40% με τη βενζίνη, είναι μη ανιχνεύσιμη από τα χημικά εργαστήρια. Μάλιστα, το δείγμα, που εξετάστηκε από το Γενικό Χημείο του Κράτους, αποτελεί μείγμα ελαφρών λαδιών και αιθανόλης, το οποίο, αναμεμειγμένο με βενζίνη σε συγκεκριμένα όρια, μπορεί να μην ανιχνεύεται και να καθίσταται αδύνατη η τεκμηρίωση της προκύπτουσας νοθείας. Συγκεκριμένα, ανιχνεύθηκε ότι το προϊόν αυτό περιέχει αριθμό οκτανίων RON 97, που το καθιστά ιδανικό για πρόσμειξη με βενζίνες. Το γεγονός, επίσης, ότι κοστίζει 10-20 λεπτά το λίτρο καθιστά προφανές το τεράστιο περιθώριο κέρδους των λαθρεμπορικών κυκλωμάτων.\nΜάλιστα όπως σημειώνει η ΑΑΔΕ η έρευνα συνεχίζεται σε συνεργασία και με άλλες συναρμόδιες Αρχές.\n«Πράσινο» σε τρία έργα ΣΔΙΤ προϋπολογισμού 477 εκατ.\nΕπιστολή Μακρόν σε Ερντογάν για εξομάλυνση των σχέσεων\nΠΟΜΙΔΑ-Μείωση μισθωμάτων: Να δημοσιευτεί άμεσα η απόφαση των ΚΑΔ Ιανουαρίου-Φεβρουαρίου


Μύθος: Το μαύρο ψωμί είναι πιο διαιτητικό από το άσπρο.\nΑλήθεια: Ας πάρουμε τα πράγματα από την αρχή το μαύρο ψωμί περιέχει περισσότερες φυτικές ίνες σε σχέση με το άσπρο. Οι φυτικές ίνες βοηθούν στην καλή λειτουργία του εντέρου, στην καλύτερη απορρόφηση της γλυκόζης, στη μείωση της χοληστερόλης και δίνουν το αίσθημα του κορεσμού. Παρ’ όλα αυτά θερμιδικά τόσο το μαύρο όσο και το άσπρο ψωμί είναι σχεδόν ίδια. Συμβουλή: Διαβάστε την λίστα με τα συστατικά γιατί πολλές φορές ένα μαύρο ψωμί δεν είναι παρασκευασμένο μόνο με αλεύρι ολικής άλεσης.\nΜύθος: Η σοκολάτα δεν επιτρέπετε.\nΑλήθεια: Καταρχάς, η σοκολάτα περιέχει κάκαο που είναι πλούσιο σε φλαβανοειδή και έχει ευεργετικές ιδιότητες στον ανθρώπινο οργανισμό. Όταν όμως στο κακάο προσθέσουμε, βούτυρο, αυγά, ζάχαρη, ξηρούς καρπούς κ.ά. τότε αποδυναμώνουμε την θρεπτική αξία του κακάο. Έτσι, η κατανάλωση μικρής ποσότητας μαύρης σοκολάτας έχει θετικά αποτελέσματα στην υγεία μας. Αλλά και ένα σοκολατένιο γλυκό μέσα μέσα δεν έβλαψε ποτέ κανένα!\nΑλήθεια: Η κατανάλωση μεγάλων ποσοτήτων λιπαρών και ιδιαίτερα κορεσμένων. Η αυξημένη κατανάλωσή τους οδηγεί σε αύξηση της ολικής και της ‘κακής’ (LDL) χοληστερίνης στο αίμα και αυξάνει τις πιθανότητες εμφάνισης καρδιαγγειακών νοσημάτων. Αντιθέτως, η κατανάλωση καλών λιπαρών τόσο μονοακόρεστων όσο και πολυακόρεστων αποτελούν ασπίδα προστασίας για τον οργανισμό μας μειώνοντας το ποσοστό εμφάνισης διάφορων νοσημάτων, όπως καρδιαγγειακών.\nΜύθος: Η κατανάλωση αυγών αυξάνει την χοληστερόλη στο αίμα.\nΑλήθεια: Το αυγό είναι μια από τις πιο ολοκληρωμένες τροφές. Περιλαμβάνει τα περισσότερα απαραίτητα θρεπτικά συστατικά (πρωτεΐνες, ασβέστιο, βιταμίνες του συμπλέγματος Β, Α και D) που έχει ανάγκη ο ανθρώπινος οργανισμός. Παρ’ όλα αυτά, η ενοχοποίησή του αυγού για αύξηση της χοληστερίνης έχει οδηγήσει αρκετούς στον αποκλεισμό ή τον σημαντικό περιορισμό τους. Σύμφωνα όμως, με νεότερες έρευνες η χοληστερόλη που προέρχεται από τις τροφές (διαιτητική χοληστερόλη) δεν επηρεάζει τα επίπεδα χοληστερόλης στο αίμα και ειδικά η χοληστερόλη του αυγού την επηρεάζει σε μικρό βαθμό. Αντίθετα, οι αυξημένη κατανάλωσγ κορεσμένου λίπους προερχόμενου από τροφές ζωικής προέλευσης (πχ. κρέατα, φρέσκο βούτυρο, τυριά και φαγητά ή γλυκά που περιέχουν κρέμα γάλακτος), ευθύνονται πολύ περισσότερο για την αύξηση της χοληστερόλης στο αίμα.\nΜύθος: Η μαύρη ζάχαρη είναι καλύτερη από την λευκή.\nΑλήθεια: Η ζάχαρη παράγεται κυρίως από ζαχαρότευτλα, αλλά και ζαχαροκάλαμα. Τα ζαχαρότευτλα, μετά από ειδική επεξεργασία, συμπιέζονται ώστε να εξαχθεί ο φυσικός χυμός τους. Ο χυμός αυτός βράζεται μέχρι να πήξει και να αρχίσουν να δημιουργούνται οι κρύσταλλοι της ζάχαρης, οι οποίοι είναι πλούσιοι σε μια καστανή κολλώδη ουσία, τη μελάσα. Αντίθετα, η λευκή ζάχαρη υφίσταται μεγαλύτερη επεξεργασία προκειμένου να αφαιρεθεί εντελώς η μελάσα και να μείνουν μόνο οι λευκοί καθαροί κρύσταλλοι. Τα δύο αυτά ήδη ζάχαρης περιέχουν την ίδια ποσότητα θερμίδων αλλά η μαύρη είναι πιο υγιεινή επιλογή γιατί έχει υποστεί την λιγότερη επεξεργασία.\nΜύθος: Η στέβια είναι καλύτερη από τη ζάχαρη.\nΑλήθεια: H γλυκαντική αυτή ουσία εξάγεται από το φυτό στέβια. Ενώ η στέβια να είναι φυτό, ορισμένες φορές η επεξεργασία στην οποία υποβάλλεται προκειμένου να διατηρηθεί για μεγάλο χρονικό διάστημα στο ράφι του καταστήματος και τους σπιτιού σας, οι εταιρείες προσθέτουν πολλές επιπλέον ουσίες (πρόσθετα). Ακόμη, ορισμένα προϊόντα περιέχουν ερυθριτόλη, δεξτρόζη και ενισχυτικά γεύσης με αποτέλεσμα να καταναλώνετε μίγμα γλυκαντικών υλών που περιέχει και στέβια και όχι καθαρή στέβια. Καλό θα ήταν να αποφεύγεται την κατανάλωση προιόντων με γλυκαντικές ύλες όπως, ααψυκτικά, ζελέ κ.ά. γιατί συμφώνα με πρόσφατες έρευνες οι τεχνητές γλυκαντικές ουσίες μπορεί να έχουν αρνητικές συνέπειες για το ανθρώπινο σώμα οι οποίες μπορεί να οδηγήσουν σε αυξημένο κίνδυνο για παχυσαρκία και διαβήτη.


Είχε φάει… πόρτα σε πάρτι του Ουέιντ ο Τζόρνταν! - Basketworld.net\nΕίχε φάει… πόρτα σε πάρτι του Ουέιντ ο Τζόρνταν!\nBasketworld.net > News > ΔΙΕΘΝΗ > NBA > Είχε φάει… πόρτα σε πάρτι του Ουέιντ ο Τζόρνταν!\nΟ Ντουέιν Ουέιντ «Flash» προέβη σε μια απίστευτη αποκάλυψη για τον τον Μάικλ Τζόρνταν, λέγοντας ότι το βράδυ που έγινε ντραφτ στο νούμερο 5 από τους Μαϊάμι Χιτ διοργάνωσε πάρτι στο Σικάγο και όταν ο «MJ» πήγε για να τον συγχαρεί έφαγε… πόρτα καθώς δεν βρισκόταν στη λίστα!\nΑναλυτικά όσα… γαργαλιστικά είπε στο «Athletic» ο «Flash»:\n«Μόλις είχα επιλεγεί από τους Μαϊάμι Χιτ και πήγα πίσω στο Σικάγο, όπου γινόταν ένα μεγάλο πάρτι. Είμαι μέσα και καθόμουν. Θυμάμαι ότι ήρθε ο ξάδερφός μου και είπε “φίλε, ο Μάικλ Τζόρνταν είναι εδώ. Δεν τον αφήνουν να μπει” και σκέφτομαι “τι λες ρε; Σταμάτα να με κοροϊδεύεις”. Κι όμως, συνέχισε λέγοντάς μου ότι ο Μάικλ Τζόρνταν ήταν έξω από το μαγαζί μαζί με άλλα πενήντα άτομα και δεν επρόκειτο για τους αφήσουν να μπουν μέσα. Οπότε πάω στην πόρτα και εμφανίζομαι στο σημείο που του έλεγαν ότι απαγορεύεται η είσοδος.\n“Γιατί δεν αφήνετε τον Μάικλ Τζόρνταν να μπει μέσα;” και όλοι απαντούσαν ότι δεν θα πλήρωνε για να μπει. Οπότε βγαίνω έξω και τον βλέπω να είναι πάνω σε μια μηχανή, με περίπου τριάντα άτομα γύρω του. Τρέχω προς το μέρος του, ντροπαλός όπως καταλαβαίνεις, ήμουν ένα παιδί ακόμη τότε. Μόλις φτάνω, μου λέει “ήρθα απλά για να σου δώσω λίγη αγάπη. Συγχαρητήρια για την επιλογή σου στο NBA Draft”. Δεν μπορούσα να το πιστέψω ότι είχε έρθει για μένα. “Σε ευχαριστώ που ήρθες, θέλεις να μπεις μέσα;” του είπα κι εκείνος απάντησε “μπα, όχι άσ το. Πέρασα απλά για να σου δώσω λίγη αγάπη και να σε συγχαρώ”. Κι αμέσως έβαλε μπροστά τη μηχανή του κι έφυγε».


O σταρ των Brooklyn Nets θέλει να αποτρέψει το κοινό από το να δει μπάσκετ, για όλους τους σωστούς λόγους.\nΓράφει: Μπάμπης Δούκας 21 Ιουνίου 2020\nΜόλις την περασμένη εβδομάδα, το ΝΒΑ δημοσιοποίησε το σχέδιό του, προκειμένου η σεζόν 2019-2020 να ολοκληρωθεί σε ένα τουρνουά που θα ξεκινήσει στις 31 Ιουλίου στο Disney World του Ορλάντο. Πολλοί παίκτες, παράγοντες, προπονητές αλλά και το φίλαθλο κοινό υποδέχτηκαν με ενθουσιασμό τα νέα. Δεν ήταν όμως λίγοι και εκείνοι που είχαν την ακριβώς αντίθετη άποψη.\nΑνάμεσα στους τελευταίους, ήταν και ο Kyrie Irving. Ο σταρ των Brooklyn Nets δεν εξέφρασε απλώς την αντίθεσή του αλλά ουσιαστικά δημιούργησε ένα τεράστιο κύμα εναντίον της απόφασης του Adam Silver και του σχεδίου που ετοίμασε μαζί με τους ιδιοκτήτες των ομάδων.\nΑρχικά, και θέλοντας -δικαιολογημένα- να θίξει θέματα όπως ο ρατσισμός και η δολοφονία του George Floyd από αστυνομικό καθώς και να κρούσει τον κώδωνα του κινδύνου για τον κορονοϊό (η Φλόριντα συγκαταλέγεται ανάμεσα στις Πολιτείες με τον μεγαλύτερο αριθμό κρουσμάτων) αλλά και το ρίσκο για τους αθλητές, οργάνωσε ένα Zoom call στο οποίο συμμετείχαν περισσότεροι από 100 παίκτες του κορυφαίου πρωταθλήματος μπάσκετ του κόσμου όπως οι Chris Paul, Carmelo Anthony, Dwight Howard και Kevin Durant.\nΣτη συγκεκριμένη επικοινωνία, που διήρκησε 1,5 ώρα, ο 28χρονος γκαρντ εξέφρασε με έντονο τρόπο όλες τις ανησυχίες του. "Δεν υποστηρίζω την επιστροφή του πρωταθλήματος στο Ορλάντο. Δεν είμαι με τον συστηματικό ρατσισμό και όλες αυτές τις αηδίες. Κάτι βρωμάει εδώ και το ξέρουμε όλοι. Είμαι έτοιμος να θυσιάσω τα πάντα για να έχουμε κοινωνική αναγέννηση" φέρεται να είπε μεταξύ άλλων ο Irving.\nΤο αποτέλεσμα του προαναφερθέντος Zoom call ήταν, μερικές ημέρες αργότερα, η αποστολή μίας επιστολής προς το ESPN, με ένα ξεκάθαρο μήνυμα προς όλες τις κατευθύνσεις. Σε αυτή μάλιστα υπήρχαν και οι υπογραφές ανθρώπων από άλλα σπορ και βιομηχανίες του θεάματος. "Δεν θα το βουλώσουμε. Είμαστε μια ομάδα αντρών και γυναικών από διαφορετικές ομάδες που μπορεί να είναι αντίπαλοι, ωστόσο κάναμε πέρα το εγώ μας και τις διαφορές μας, για να σιγουρέψουμε πως θα παραμείνουμε ενωμένοι. Απαιτούμε ειλικρίνεια κατά τη διάρκεια αυτής της αβέβαιης εποχής. Όλο αυτό δεν γίνεται για τους παίκτες, τους αθλητές ή τους διασκεδαστές. Πρόκειται για ένα γκρουπ ανδρών και γυναικών που είναι ενωμένοι για την αλλαγή. Ο καθένας στον τομέα του δεν πρόκειται απλώς να το βουλώσει και να παίξει, προκειμένου να αποσπαστεί από αυτό που είναι στα αλήθεια το σύστημα: Χρησιμοποίηση και κακοποίηση. Ποια είναι η μεγάλη εικόνα; Είμαστε εδώ για την ενότητα και την αλλαγή" αναφερόταν μεταξύ άλλων στην επιστολή.\nΗ κίνηση, όπως ήταν λογικό, προκάλεσε τεράστια ανησυχία στη λίγκα, καθιστώντας εξαιρετικά δύσκολο το πλάνο της επιστροφής στα παρκέ, σε μία περίοδο τρομερά μεγάλης Κρίσης για την αμερικανική κοινωνία. Ο Irving διαθέτει ένα εξαιρετικά βεβαρυμένο παρελθόν όσον αφορά τις εξωγηπεδικές του απόψεις: Κατά καιρούς αυτοαποκαλείται "smart-ass individual”, έχει αμφισβητήσει ανοιχτά το σφαιρικό σχήμα της Γης αλλά και γεγονότα όπως το εάν ο άνθρωπος έχει πατήσει ποτέ στη Σελήνη, την ύπαρξη των δεινοσαύρων και τη δολοφονία του JFK.\nΑρκετοί χρήστες του Twitter, κυρίως οπαδοί του Donald Trump και ελαφρώς ρατσιστές, έσπευσαν αμέσως να τον ειρωνευτούν. Στην προκειμένη περίπτωση ωστόσο, ο Uncle Drew έχει δίκιο και οι απόψεις του πατούν γερά πάνω στην πραγματικότητα και τη λογική.\nΠέρα από τα κοινωνικά ζητήματα, οι παίκτες ανησυχούν επίσης για το ό,τι θα πρέπει να περιοριστούν επ' αόριστον σε ξενοδοχεία, μακριά από τις οικογένειές τους. Επίσης, για την πιθανότητα σοβαρών τραυματισμών έπειτα από ένα τόσο μεγάλο διάστημα αποχής. Αυτό που φοβίζει περισσότερο τους ιθύνοντες του ίδιου του ΝΒΑ δεν είναι κάποιου είδους "κοινωνική εξέγερση" από τους παίκτες. Εν αντιθέσει με όσα συμβαίνουν στο NFL -με αποδεδειγμένες τις σχέσεις των ιδιοκτητών των ομάδων με τον Trump και ότι αυτό συνεπάγεται- το ΝΒΑ διαθέτει αρκετά πιο ανοιχτόμυαλους ανθρώπους, οι οποίοι είναι, στη συντριπτική τους πλειοψηφία τουλάχιστον, υπέρμαχοι της ισότητας και των ανθρώπινων δικαιωμάτων.\nΤο πρόβλημά τους είναι καθαρά οικονομικό. Υπολογίζεται, πως αν οι αγώνες δεν συνεχιστούν, η λίγκα και οι εμπλεκόμενοι σε αυτήν θα χάσουν περίπου 1,5 δισ. δολάρια, συν το 50% των εσόδων από την επόμενη σεζόν. Σε αυτά, θα πρέπει να υπολογιστεί η πιθανότητα των κενών κερκίδων για τους αγώνες της περιόδου 2020-2021, κάτι που θα επεκτείνει ακόμη περισσότερο την τρύπα. H εταιρική αφύπνιση του ΝΒΑ, με τα 30 franchises να έχουν πάρει θέση μέσω ανακοινώσεων υπέρ του κινήματος Black Lives Matter, μπορεί να αποδειχθεί εντελώς επιφανειακή αν ακολουθήσουν τη ρητορική του shut-up-and-dribble. Καθόλου επιφανειακή όμως δεν θα είναι η οικονομική ζημιά, γι' αυτό και άπαντες αναζητούν τη χρυσή τομή.\nΕπιπροσθέτως, δεν είναι καθόλου τυχαία η προοπτική με την οποία παρουσίασε τα πιο πάνω γεγονότα ο κορυφαίος reporter του ΝΒΑ, Adrian Wojnarowski. Με δύο λέξεις η δική του εκδοχή για τα πράγματα θα μπορούσε να χαρακτηριστεί καθόλου αντικειμενική. "Η στάση του Irving τον θέτει εναντίον των αρχών του πρωταθλήματος. Για ακόμη μία φορά, μαζί με τον LeBron James, φαίνονται να απολαμβάνουν τη σύγκρουση, παρότι φαίνεται ότι υπάρχει σημαντικά υποστηρικτικό κλίμα για την επανέναρξη των αγώνων" φημολογείται πως είπε μεταξύ άλλων ο Woj. Και εκεί είναι που κάποιος αντιλαμβάνεται πόσο σοβαρά είναι τα πράγματα.\nΟ Kyrie Irving δημιούργησε μία αλληλουχία γεγονότων που απειλούν κάποιες παγιωμένες πεποιθήσεις στον κόσμο του θεάματος. Ο ίδιος, οι συμπαίκτες και οι αντίπαλοί του στα παρκέ μοιάζουν να κρατούν στα χέρια τους δισεκατομμύρια δολάρια, πολλά περισσότερα από εκείνα που ήδη υπάρχουν στους τραπεζικούς λογαριασμούς τους, αλλά και μία πρωτόγνωρη δύναμη με κοινωνικές προεκτάσεις. Οι συμβάσεις και οι δομές εξουσίας που υπόκεινται στο ΝΒΑ είναι ξαφνικά ευμετάβλητες. Και αυτό μπορεί να οδηγήσει σε ένα διαφορετικό, ίσως καλύτερο μέλλον. Αρκεί να παρθούν οι ιδανικότερες για την περίσταση αποφάσεις. Διαφορετικά, δεν θα πρέπει να προκαλέσει εντύπωση ένα νέο, ισχυρότερο από ποτέ, lockout.\nΔιάβασε ακόμη για το πώς οι Chicago Bulls καταστράφηκαν μετά τον Michael Jordan, το χρυσό άγγιγμα του Tony Parker, τον Mr. NBA Jerry West, τον Steve Kerr και την αρχή της τελευταίας αυτοκρατορίας του ΝΒΑ καθώς για την τρελή ιστορία του Dennis Rodman.\nΜΠΑΣΚΕΤ ΝΒΑ ΚΟΡΟΝΟΪΟΣ ΚΑΪΡΙ ΙΡΒΙΝΓΚ


Μετφορμίνη: Οι Νεότερες Οδηγίες για τη Σωστή Χρήση της - Γ Παθολογική Κλινική Ερρiκος Ντυνάν Hospital Center\nΗ μετφορμίνη αποτελεί τη φαρμακευτική θεραπεία πρώτης γραμμής για την αντιμετώπιση του διαβήτη τύπου 2 και το συχνότερα συνταγογραφούμενο φάρμακο παγκοσμίως, είτε μόνη της είτε σε συνδυασμό με την ινσουλίνη ή άλλες θεραπείες για τη μείωση της γλυκόζης. Η μετφορμίνη ανήκει στα διγουανίδια, μία τάξη φαρμάκων φυτικής προέλευσης που χρησιμοποιούνται ευρέως στη θεραπεία του διαβήτη από τη δεκαετία του 1950. Δύο άλλα διγουανίδια αποσύρθηκαν από την αγορά καθώς προκαλούσαν γαλακτική οξέωση. Η μετφορμίνη είχε επίσης αποσυρθεί κάποτε λόγω ανησυχίας για την ανεπιθύμητη αυτή ενέργεια, ωστόσο αργότερα αποδείχθηκε ότι είναι ασφαλής και αποτελεσματική στη μείωση των επιπέδων γλυκόζης αίματος και επανεισήχθη στην αγορά το 1995. Για να γίνει σωστή χρήση της μετφορμίνης πρέπει να γνωρίζουμε τις επιδράσεις της, τη σωστή δοσολογία, την ασφάλεια καθώς και τις εναλλακτικές επιλογές στη θεραπεία.\nΆλλοι Περιορισμοί στη Χρήση Μετφορμίνης\nΈρευνες σε ανθρώπους και πειραματόζωα έχουν δείξει ότι η μετφορμίνη δρα στο ήπαρ, όπου αναστέλλει τη γλυκονεογένεση αποκλείοντας ένα μιτοχονδριακό κύκλο οξειδοαναγωγής. Ωστόσο, δεν έχουν κατανοήσει ακόμα πλήρως το μηχανισμό δράσης της μετφορμίνης και οι επιδράσεις της είναι μάλλον πλειοτροπικές. Για παράδειγμα, η μετφορμίνη αυξάνει επίσης την ευαισθησία στην ινσουλίνη και δρα στο έντερο με διάφορους μηχανισμούς.\nΗ μετφορμίνη ενδείκνυται για τη θεραπεία της υπεργλυκαιμίας στο διαβήτη τύπου 2 και βελτιώνει το γλυκαιμικό έλεγχο χωρίς να προκαλεί υπογλυκαιμία ή αύξηση του σωματικού βάρους. Η χρήση της υποστηρίζεται από μία τυχαιοποιημένη κλινική μελέτη εντατικού έναντι τυπικού γλυκαιμικού ελέγχου σε ασθενείς με νεοδιαγνωσμένο διαβήτη τύπου 2. Η έρευνα αυτή παρατήρησε χαμηλότερα ποσοστά εμφράγματος του μυοκαρδίου (μείωση του απολύτου κινδύνου κατά 7%) και θνησιμότητας (7.1% μειωμένος κίνδυνος) σε μία υποομάδα υπέρβαρων ασθενών που είχαν χωριστεί τυχαία σε δύο ομάδες εκ των οποίων η μία έλαβε μετφορμίνη ενώ ή άλλη έκανε τη συμβατική θεραπεία (διατροφή).\nΤα δεδομένα σχετικά με τα οφέλη στο καρδιαγγειακό και τη θνησιμότητα θεωρούνται πλέον αδύναμα, καθώς η υποομάδα είχε μικρό μέγεθος και η έρευνα διεξήχθη από το 1977 μέχρι το 1991 (επομένως οι παρατηρήσεις της μπορεί να μην επαληθεύονται στους πληθυσμούς του σήμερα). Επιπλέον, η έρευνα εξέτασε μία ακόμα υποομάδα ασθενών που έπαιρναν ήδη σουλφονυλουρίες. Στους ασθενείς αυτούς έγινε τυχαιοποίηση θεραπείας με μετφορμίνη και παρατηρήθηκε 11.2% αυξημένη θνησιμότητα στην ομάδα που έπαιρνε το φάρμακο. Οι ερευνητές υποστήριξαν ωστόσο ότι τα ευρήματα αυτά είναι μάλλον τυχαία. Μετα-αναλύσεις καθώς και άλλες μικρότερες μελέτες έχουν δείξει ότι δεν υπάρχει αυξημένος κίνδυνος θανάτου από τη μετφορμίνη, ωστόσο σίγουρα χρειάζονται περισσότερες και μεγαλύτερες κλινικές δοκιμές για να επιβεβαιωθούν τα περιορισμένα δεδομένα για τα οφέλη του φαρμάκου.\nΣτους ασθενείς που διατρέχουν αυξημένο κίνδυνο και πάσχουν από προδιαβήτη, η μετφορμίνη μειώνει τον κίνδυνο εμφάνισης διαβήτη (7.2% μείωση στον απόλυτο κίνδυνο) και σχετίζεται με μέτρια απώλεια βάρους. Υπάρχουν επίσης δεδομένα που υποστηρίζουν τη χρήση της μετφορμίνης στην αντιμετώπιση των πολυκυστικών ωοθηκών και του διαβήτη της κύησης. Η χρήση της μετφορμίνης για την πρόληψη του καρκίνου και την καθυστέρηση ορισμένων μηχανισμών που σχετίζονται με τη γήρανση, δεν υποστηρίζεται ακόμα από επαρκή κλινικά δεδομένα.\n60 χρόνια κλινικής εμπειρίας και δεδομένων από έρευνες δεν έχουν αναδείξει σχεδόν κανένα κίνδυνο από τη χρήση της μετφορμίνης. Η μοναδική εξαίρεση είναι ότι η μετφορμίνη προκαλεί υποκλινική αύξηση στο γαλακτικό οξύ και μπορεί να προκαλέσει γαλακτική οξέωση σε εξαιρετικά υψηλές δόσεις. Η μετφορμίνη δεν πρέπει να χορηγείται σε ασθενείς με παράγοντες κινδύνου για τη γαλακτική οξέωση, στους οποίους περιλαμβάνονται η έκπτωση της ηπατικής λειτουργίας, η καρδιακή ανεπάρκεια και η χρόνια νεφρική νόσος. Η εμπειρία μας από τη χορήγηση της μετφορμίνης για αρκετές δεκαετίες έχει δείξει ότι συνδέεται με κινδύνους μόνο σε μία σχετικά μικρή ομάδα ασθενών με σοβαρή δυσλειτουργία του ήπατος, της καρδίας ή των νεφρών.\nΜία αντένδειξη σχετικά με τη χορήγηση της μετφορμίνης στη χρόνια νεφρική νόσο άλλαξε προσφάτως με αποτέλεσμα το φάρμακο να μπορεί να πλέον να χορηγηθεί σε ασθενείς με εκτιμώμενο ρυθμό σπειραματικής διήθησης (eGFR) 45-60mL/min και μπορεί να συνεχιστεί κανονικά σε ασθενείς με eGFR 30-45 mL/min εφόσον η νεφρική λειτουργία παρακολουθείται προσεκτικά. Η μετφορμίνη αντενδείκνυεται ακόμα για eGFR κάτω από 30 mL/min. Η γαλακτική οξέωση σε ασθενείς με σοβαρή χρόνια νεφρική νόσο μεσολαβείται μάλλον από συσσώρευση αυξημένων ποσοτήτων μετφορμίνης, η οποία απομακρύνεται από τους νεφρούς, ωστόσο η ίδια η ουσία δεν είναι τοξική για αυτούς.\nΗ μετφορμίνη πρέπει να χορηγείται επίσης με προσοχή σε ασθενείς με οξεία καρδιακή ανεπάρκεια, «ιδιαίτερα όταν συνοδεύεται από μειωμένη αιματική ροή και υποξαιμία». Σε ασθενείς με σταθερή ρυθμισμένη καρδιακή ανεπάρκεια και επαρκή αιμάτωση των οργάνων, η χορήγηση μετφορμίνης είναι ασφαλής. Χρειάζεται επίσης προσοχή στη χορήγηση της μετφορμίνης στους ασθενείς με ηπατική ανεπάρκεια, καθώς μπορεί να προκαλέσει γαλακτική οξέωση, λόγω της μειωμένης απομάκρυνσης γαλακτικού οξέος. Σε ασθενείς με χρόνια ηπατική νόσο αλλά διατηρημένη ηπατική λειτουργία, δεν υπάρχουν δεδομένα για αυξημένο κίνδυνο από τη μετφορμίνη.\nΚαθώς η χορήγηση σκιαγραφικού με ιώδιο μπορεί να προκαλέσει έκπτωση της νεφρικής λειτουργίας, η λήψη της μετφορμίνης πρέπει να σταματά πριν από τις απεικονιστικές εξετάσεις με ιώδιο σε ασθενείς που έχουν eGFR κάτω από 60 mL/min, ιστορικό καρδιακής ανεπάρκειας, ηπατική ανεπάρκεια ή αλκοολισμό.\nΗ μετφορμίνη προκαλεί ανεπιθύμητες ενέργειες στο 25% περίπου των ασθενών, οι οποίες περιλαμβάνουν διάρροια και ναυτία. Περιορισμένα δεδομένα έχουν δείξει ότι η εκκίνηση της δόσης από τα 500 mg/d, και η σταδιακή αύξησή της, μπορεί να περιορίσει τις ανεπιθύμητες ενέργειες από το γαστρεντερικό. Η δόση μπορεί να αυξηθεί, ανάλογα με την ανοχή του ασθενούς, μέχρι και στα 2000 mg/d συνολικά σε μικρότερες δόσεις, καθώς η αντιυπογλυκαιμική δράση της μετφορμίνης εξαρτάται από τη δόση και τα κλινικά δεδομένα βασίζοντια σε δόσεις μέχρι και 2550 mg/d. Αν εμφανιστούν ανεπιθύμητες ενέργειες, ο γιατρός και ο ασθενής πρέπει να συνεργαστούν για να βρουν τη δόση που ρυθμίζει τη γλυκόζη χωρίς να προκαλεί ανεπιθύμητες ενέργειες. Ορισμένοι ασθενείς αναφέρουν και άλλους περιορισμούς για τη χρήση της μετφορμίνης, οι οποίοι περιλαμβάνουν το μεγάλο μέγεθος του χαπιού, την οσμή του και το κόστος.\nΝεότερα φάρμακα μπορεί να εξεταστούν ως εναλλακτική πρώτης γραμμής φαρμακευτική θεραπεία. Τα δεδομένα για τα καρδιαγγειακά οφέλη της μετφορμίνης προέρχονται από μία υποομάδα μίας κλινικής δοκιμής που έγινε πριν σχεδόν 30 χρόνια. Αντιθέτως, η ασφάλεια και τα καρδιαγγειακά οφέλη των αναστολέων του SGLT-2 και των αγωνιστών του υποδοχέα GLP-1 υποστηρίζονται από κλινικές δοκιμές με χιλιάδες ασθενείς στο μοντέρνο περιβάλλον των στατινών, των αντιαιμοπεταλιακών και της ρύθμισης της αρτηριακής πίεσης. Καθώς τα φάρμακα βοηθούν επίσης στην απώλεια βάρους χωρίς να προκαλούν υπογλυκαιμία, μπορούν να συγκριθούν με τη μετφορμίνη.\nΩστόσο, τα νέα φάρμακα έχουν εξεταστεί κυρίως ως επιπρόσθετη θεραπεία με τη μετφορμίνη σε ασθενείς με καρδιαγγειακό κίνδυνο. Δεν είναι σαφές αν τα οφέλη μπορούν να επεκταθούν σε ασθενείς που δεν έχουν λάβει άλλα φάρμακα ή δεν διατρέχουν αυξημένο καρδιαγγειακό κίνδυνο. Επιπλέον, η μακροπρόθεσμη ασφάλεια των νέων φαρμάκων είναι ακόμα άγνωστη. Οι αναστολείς SGLT-2 μπορεί να προκαλέσουν διαβητική κετοξέωση και ακρωτηριασμό, ενώ οι αγωνιστές του GLP-1 έχουν ενοχοποιηθεί για οξεία παγκρεατίτιδα. Αντιθέτως, η ασφάλεια της μετφορμίνης έχει επιβεβαιωθεί από δεκατίες χρήσης.\nΟι οδηγίες ακόμα υποστηρίζουν τη μετφορμίνη ως πρώτης γραμμής θεραπείας για τους περισσότερους ασθενείς με μετφορμίνη, λόγω της ασφάλειας, της αποτελεσματικότητας και του χαμηλού κόστους σε σχέση με τα νεότερα φάρμακα. Για τους ασθενείς με αντενδείξεις ή σημαντικές ανεπιθύμητες ενέργειες από τη μετφορμίνη, οι αναστολείς του SGLT-2 και οι αγωνιστές του υποδοχέα GLP-1 μπορεί να εξεταστούν, ωστόσο η φροντίδα πρέπει να είναι εξατομικευμένη.


Mineral Skin Tint – Ενυδατική Κρέμα με Χρώμα – Natural ivory 02 – lavera 30ml\nΚωδικός προϊόντος: 112324-1 Κατηγορίες: Trend Sensitiv - μακιγιαζ, Νέο Μακιγιάζ\nMineral Skin Tint – Ενυδατική Κρέμα με Χρώμα – Natural Ivory 02 –\nΗ νέα ενυδατική κρέμα με χρώμα, lavera Mineral Skin Tint με βιολογική Αλόη και φυσικό Q10. Συνδυάζει φροντίδα του δέρματος μέσω της ενυδάτωσης με κάλυψη, σε ένα μόνο προϊόν. Κατάλληλη για ευαίσθητο δέρμα.\nΣυνδυάζει κάλυψη και ενυδάτωση σε ένα προϊόν\nΜε βιολογική Αλόη, φυσικό συνένζυμο Q10 και βιταμίνη Ε\nVegan, χωρίς σιλικόνη, χωρίς ορυκτά έλαια και χωρίς μικροπλαστικά\nΑπλώστε μία μικρή ποσότητα από το προϊόν ομοιόμορφα στο πρόσωπο, με φορά από έξω προς τα μέσα. Απλώστε προσεκτικά ώστε να αποφύγετε να μείνουν σημάδια.


OMONOIA: “CAPITALISM IS THE VIRUS” – olaOmonoia\nOMONOIA: “CAPITALISM IS THE VIRUS”\nΠροσωπικά χαίρομαι που η ομάδα μου τοποθετείτε πολιτικά, χαίρομαι γιατί το απαιτώ σαν οπαδός που σέβεται τον εαυτό του και σέβεται την λέξη ΟΜΟΝΟΙΑ. Το ποδόσφαιρο είναι το όπλο του λαού και εμείς το στρέψαμε απέναντι στους καπιταλιστές. Πιο κάτω, αυτούσια η ανακοίνωση του Σωματείου του λαού “ΟΜΟΝΟΙΑ 1948”:\n📍 Το πρώτο ζήτημα που τίθεται είναι γιατί τοποθετούμαστε πολιτικά. Εκ πρώτης όψεως εύλογο το ερώτημα θα πει κάποιος.\n☘ Επιπλέον και για να μην ξεχνιόμαστε. Είμαστε ένα σωματείο που γεννήθηκε ως αντίδραση στην ιδιωτικοποίηση της ομάδας μας, της επικράτησης αυτών των νεοφιλελεύθερων προσεγγίσεων που υποτίθεται καταδικάζουν κάποιοι στην θεωρία, αλλά εφάρμοσαν στην ομάδα μας. Κάτι ανάλογο δηλαδή που συμβαίνει με την δημόσια υγεία την οποία πρώτα άφησαν στο έλεος της για να έρθουν μετά τάχα δικαιωμένοι να την ιδιωτικοποιήσουν και μάλιστα ανενόχλητοι στο όνομα της πολύ γνωστής συνταγής του τάχα Δεν Υπάρχει Ενναλακτική. Κάτι τέτοια μας είπαν τότε και για την ομάδα μας. Ε λοιπόν εμείς δεν τα μασούμε αυτά.\n📍 Τι μας δείχνει αυτή η κρίση με την πανδημία του Covid19;\nΕίδαμε στα μάτια τα τεράστια κοινωνικά ελλείμματα που κτίστηκαν στις τελευταίες δεκαετίες νεοφιλελεύθερης επέλασης και εν τη απουσία αντίπαλου ιδεολογικού και πολιτικού δέους μετά την πτώση του σοσιαλισμού στην ανατολική Ευρώπη. Είδαμε με δέος τις εκατόμβες νεκρών που άφησε πίσω της η ανατροπή του συσχετισμού ισχύος σε διεθνές και εθνικό επίπεδο εις βάρος του κόσμου της εργασίας.\n📍 Είναι πεποίθηση μας ότι η κοινωνική, η κρατική και άλλες μορφές κοινοτικού χαρακτήρα ιδιοκτησίας πρέπει να επανέλθουν στο προσκήνιο ακόμη και εντός των πλαισίων του καπιταλισμού. Για μας αυτή η προσέγγιση είναι επιτακτική ανάγκη. Ο λαός δικαιούται εργασία με δικαιώματα, και δωρεάν πρόσβαση σε δημόσια αγαθά όπως η παιδεία, η υγεία, οι μεταφορές.\n⭕ Εξέταση εθνικοποιήσεων ή επανακρατικοποιήσεων πρώην δημόσιων οργανισμών (π.χ., λιμάνια).\n⭕ Πλήρης κατοχύρωση της δημόσιας υγείας για όλους. Ενίσχυση και στήριξη του ΓΕΣΥ. Επαναφορά των δημοσίων νοσηλευτηρίων υπό κρατική εποπτεία και διαχείριση. Επανεξέταση της υπόθεσης με την αυτονόμηση διότι ελλοχεύει ο κίνδυνος ιδιωτικοποίησης.\n⭕ Επαναδραστηριοποίηση του κρατικού αερομεταφορέα. Ένα νησί αποκλεισμένο δεν μπορεί να αφήνεται στο έλεος των ιδιωτικών αεροπορικών εταιριών και να αναμένουμε τάχα το αόρατο χέρι της αγορά να ρυθμίσει τις τιμές προς όφελος των πολιτών.\n⭕ Σύσταση δημόσιας τράπεζας πέραν και έξω από τα νύχια του ιδιωτικού χρηματοπιστωτικού κεφαλαίου. Μια τέτοια τράπεζα θα μπορεί έστω και στο ανταγωνιστικό περιβάλλον μιας οικονομίας στην ΕΕ να δώσει ώθηση σε άλλου είδους οικονομικές δραστηριότητες και να στηρίξει οικονομικά τις κοινωνικά ευάλωτες ομάδες του πληθυσμού (προγράμματα στέγασης, χαμηλότοκα δάνεια για μικρομεσαίες επιχειρήσεις και αυτοεργοδοτούμενοιυς, κτλ.). Ταυτόχρονα θα συγκρατεί μέχρι ενός σημείου την ασύδοτη κερδοσκοπία των εμπορικών τραπεζών.\n⭕ Επένδυση στον πρωτογενή και δευτερογενή τομέα της οικονομίας μας. Αυτούς που αφήσαν σκόπιμα να διαλυθούν.\n⭕ Σταδιακή επανασύσταση του συνεργατισμού σε διάφορα πεδία και όχι μόνο στο χρηματοπιστωτικό.\n🚩 Η επόμενη μέρα απαιτεί δημόσια δωρεάν υγεία για όλους και ισχυρό κοινωνικό κράτος. Για όλους.\n🚩 Η επόμενη μέρα απαιτεί να μην μπουν σε καραντίνα τα εργασιακά και λαϊκά δικαιώματα.\nPrevious Post: The Green Show – Επεισόδιο 2 – Αλέκος Αλέκου\nNext Post: Νέο τραγούδι για την ομάδα μας